

 **GRADONAČELNIK**

KLASA:021-01/20-01/05

URBROJ:2186/18-01/1-21-3

Ludbreg, 09. travnja 2021.

 Na temelju članka 35.b Zakona o lokalnoj i područnoj (regionalnoj) samoupravi („Narodne novine“, br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17, 98/19, 144/20) te članka 62. Statuta Grada Ludbrega («Službeni vjesnik Varaždinske županije» br. 12/21) gradonačelnik Grada Ludbrega na 29. sjednici održanoj dana 09. travnja 2021., podnosi

**IZVJEŠĆE O RADU**

**ZA RAZDOBLJE SRPANJ - PROSINAC 2020. GODINE**

1. **UVOD**

Sukladno zakonskim obvezama gradonačelnik dva puta godišnje podnosi

predstavničkom tijelu polugodišnja izvješća o svom radu.

 Kao nositelj izvršne vlasti Gradonačelnik obavlja poslove iz samoupravnog djelokruga Grada Ludbrega, sukladno ovlaštenjima utvrđenim Zakonom o lokalnoj i područnoj (regionalnoj) samoupravi, kao i odredbama drugih zakona kojima se uređuje prostorno i urbanističko planiranje, uređenje naselja, stanovanje, komunalno gospodarstvo, briga o djeci predškolskog uzrasta, odgoj i osnovno obrazovanje, primarna zdravstvena zašatita i socijalna skrb, kultura, tjelesna kultura i sport, zaštita potrošača, zaštita i unapređenje prirodnog okoliša, protupožarna zaštita i civilna zaštita, prome na području grada, održavanje nerazvrstanih cesta, te ostali poslovi sukladno posebnim zakonima.

 U obavljanju izvršne vlasti, Gradonačelnik utvrđuje i podnosi prijedloge općih akata koje donosi Gradsko vijeće Grada Ludbrega kao predstavničko tijelo, donosi opće i pojedinačne akte kada je za to ovlašten propisima, utvrđuje prijedlog Proračuna, polugodišnjeg i godišnjeg izvještaja o izvršavanju Proračuna, odlučuje o stjecanju i otuđenju pokretnina i nekretnina Grada čija pojedinačna vrijednost ne prelazi 0,5 % iznosa prihoda bez primitaka ostvarenih u godini koja prethodi godini u kojoj se odlučuje o stjecanju i otuđivanju pokretnina i nekretnina, upravlja prihoda i rashodima Grada i dr.

 Kroz ovlast gradonačelnika da usmjerava i nadzire rad upravnih tijela, u izvješću su sadržani poslovi i daje se prikaz poslova koje su obavljala i upravna tijela bilo prema gradonačelniku ili izravno prema građanima i pravnim osobama, a iz samoupravnog djelokruga Grada.

 Stručnu pripremu materijala za potrebe donošenja odluka od strane Gradonačelnika vršila su upravna tijela Grada Ludbrega, ustrojena odlukom Gradskoga vijeća, a svakako da je u radu gradonačelnika bila zamjetna pomoć i potpora zamjenice gradonačelnika.

1. **IZVRŠENJE PRORAČUNA**

**II.1**. **PRIHODI I RASHODI**

 Na kraju izvještajnog razdoblja s 31.12.2020. godine ostvareni su **ukupni prihodi** u iznosu od =53.699.455 kuna od čega je u drugom polugodištu ostvreno 31.262.217 kuna ili 58,21 %.

 **Ukupni rashodi** na kraju godine ostvareni su u iznosu od =53.318.333 kune od čega su u drugom polugodištu ostvareni rashodi u iznosu od 31.233.656 kuna ili 58,58 % ukupnih rashoda.

 **II.2. OBVEZE I POTRAŽIVANJA**

 **Obveze**

Obveze su na kraju izvještajnog razdoblja s 31.12.2020. godine iznosile 8.349.279 kuna, a početkom razdoblja iznosile su 6.565.468 kuna što znači da su tijekom izvještajnog razdoblja obveze veće za 1.783.811 kuna ili za 21,36 %.

 **Potraživanja**

Potraživanja su na kraju izvještajnog razdoblja s 31.12.2020. godine iznosila 7.489.003 kuna, a početkom razdoblja iznosila su 10.719.700 kuna što znači da su tijekom izvještajnog razdoblja potraživanja manja za 3.230.697 kuna ili za 30,13%.

 **II.3. STANJE ŽIRORAČUNA**

Na kraju izvještajnog razdoblja s 31.12.2020. godine stanje žiro računa iznosilo je 3.887.516 kuna, dok je stanje na početku izvještajnog razdoblja iznosilo 2.079.563 kuna što znači da je tijekom izvještajnog razdoblja stanje žiroračuna veće za 1.807.953 kune.

 **II.4. FINANCIJSKI REZULTAT**

Iz Računa prihoda i rashoda, primitaka i izdataka vidljivo je da su tekući prihodi Proračuna Grada Ludbrega za 2020. godinu bili dovoljni za pokriće tekućih izdataka te je evidentiran tekući višak prihoda u iznosu od 381.122 kuna. Višak prihoda iz prethodne godine iznosi 134.947 kuna, tako da je na kraju godine evidentiran višak prihoda u iznosu od =516.069 kuna.

1. **KOMUNALNE INVESTICIJE I JAVNA NABAVA**

Gradnja komunalne infrastrukture izvršena je temeljem godišnjeg Programa izgradnje objekata i uređaja komunalne infrastrukture (u daljnjem tekstu: Programa) u Gradu Ludbregu za 2020. godinu, u skladu sa prihodima proračuna i učešćem i angažmanom građana i drugih izvora.

 Svi iznosi koji se navode, a odnose se na pojedini projekt navedeni su sa uključenim PDV-om 25%.

**III.1. GRAĐENJE JAVNIH POVRŠINA**

 Od aktivnosti na uređenju javnih površina tijekom izvještajnog razdoblja srpanj – prosinac 2020. g. nastavljeni su radovi na uređenju šetnica u sklopu uređenja Otoka mladosti te pratećih sadržaja u zoni samog otoka i na prilazima Otoku pa su u izvještajnom razdoblju uređene šetnice uz oba jezera (vrijednost: 275.000,00 kn), uređen teren za manifestacije na prilazima Otoku mladosti (vrijednost radova =248.000,00 kn) kao i šetnica uz sam teren za manifestacije (vrijednost =57.565,63 kn).

 Od navedenih pratećih sadržaja u izvještajnom razdoblju izvedeni su pripremni radovi na izradi i ugradnji modularnih sustava tuševa sa podlogom, postavljeni platoi za sunčanje i odmor te pametne klupe sa pripadajućom opremom na samom Otoku te na istočnom prilazu Otoku (vrijednost =246.497,50 kn), uključujući izradu i ugradnju sanitarnog kontejnera i pripadajuće opreme sa biojamom na Otoku mladosti (vrijednost =146.218,75 kn).

 Kao dodatni sadržaj za novoizrađene šetnice i Zanatski trg Udruga za poticanje umjetničke svijesti u društvu Slama iz Osijeka postavila je skulpture od slame mamuta, vunastog nosoroga i pleistocenskog goveda.

 Potkraj izvještajnog razdoblja krenulo se sa pripremnim raovima na uređenju adrenalinskog parka na Otoku mladosti (vrijednost = 145.000,00 kn).

 U sklopu uređenja javnih površina u izvještajnom razdoblju izvršeni su pripremni radovi na uređenju parkirališta uz zapadnu stranu gradskog groblja (prilaz sa drž. ceste DC24, šljunčanje, u ukp. vrijednosti od =219.790,00 kn), kao i radovi na krajobraznom uređenju zelenih površina uz Ulicu R. Fizira (vrijednost =103.406,25 kn), a potkraj izvještajnog razdoblja započeli su radovi na izgradnji nogostupa u Koprivničkoj ulici sa sjeverne strane, od spoja sa Ulicom M. P. Miškine do kružnog toka prema ulici M. Krleže.

**III.2. GRAĐENJE NERAZVRSTANIH CESTA I RADOVI KOJE SUFINANCIRA ŽUPANIJSKA UPRAVA ZA CESTE I HRVATSKE CESTE**

 U izvještajnom razdoblju realiziran je dio projekata predviđenih Programom građenja komunalne infrastrukture u Gradu Ludbregu za 2020. te su tijekom izvještajnog razdoblja započeli radovi na sanaciji klizišta Vinogradec i NC 3-038 u Ludbreškim Vinogradima u ugovorenoj vrijednosti =1.657.230,31 kn. (ukupna vrijednost radova i troškova nadzora).

 Nakon provedenog postupka javne nabave ugovor o radovima je potpisan sa odabranim ponuditeljem HIDROING d.d., a projekt sufinanciraju Hrvatske vode d.d. u iznosu od 50% (=828.615,16 kn).

 Što se tiče Vinograda Ludbreških, započeti su radovi na asfaltiranju odvojaka na području naselja Vinogradi Ludbreški - II faza kojom su obuhvaćene dionice u Mirnoj ulici, Cvjetnoj ulici, Budimu, Gracima, dvije dionice na Sigečaku te prilaz društvenom domu Vinogradi Ludbreški, vrijednost: 178.886,88 kn).

 Osim toga, izvršeni su radovi na asfaltiranju odvojaka Bednjanske ulice u Ludbregu u vrijednosti 376.423,68 kn (sufinanciranje građana =95.955,50 kn), a građani su također sudjelovali svojim sufinanciranjem u asfaltiranju odvojka Ulice Ludbreških branitelja Vukovara (vrijednost radova =63.625,00 kn, udio sufinanciranja građana =25.440,00 kn)

 U naselju Čukovec okončani prethodno započeti radovi na uređenju i asfaltiranju odvojka Vinogradske ulice u Čukovcu (vrijednost: 225.318,75 kn) te izvršeni radovi na asfaltiranju nastavka Vinogradske ulice u Čukovcu (II. faza, D =1300 m, vrijednost =225.318,75 kn) i dijela Ulice Torčec (vrijednost =36.930,00 kn)

 U naselju Bolfan završeni su prethodno započeti radovi na drugoj fazi asfaltiranja ulice Redvenica (NC 3-113), dužina dionice: 570 m, u vrijednosti od 158.382,34 kn.

 U naseljima Selnik, Sigetec L., Poljanec, Hrastovsko, Globočec, Čukovec i Bolfan naručena je nova vertikalna signalizacije za označavanje ulica (vrijednost =74.462,50 kn).

 U izvještajnom razdoblju također izvršeni radovi na demontaži, postojećeg mosta, njegovoj rekonstrukciji te ponovnoj montaži na drugu lokaciju na Otoku mladosti (Jezero – Otok), a vrijednost radova je iznosila 52.125,00 kn.

 **III.3. GRAĐENJE JAVNE RASVJETE**

 U izvještajnom razdoblju realizirani su značajni projekti modernizacije javne rasvjete kroz najam rasvjetnih tijela (na rok od pet godina, po modelu financiranja umnogome identičnom energetskoj usluzi) pa su naselja Globočec, Čukovec, Bolfan, Segovina i Poljanec dobila energetski učinkovitu i štedljivu LED rasvjetu.

 Osim zamjene postojećih zastarjelih i neučinkovitih rasvjetnih armatura koje su u velikom postotku osim toga imale i iznimnu lošu optiku izvršena je i popuna nedostajućim rasvjetnim tijelima svih ulica u skladu sa svjetlotehničkim proračunima.

 Svim ovim projektima je značajno povećana sigurnost svih sudioniku u prometu i kvaliteta života građana u naseljima obuhvaćenim modernizacijom.

 Ukupna vrijednost svih pet projekata modernizacije je =1.016.732,50 kn, a iznos godišnje otplate iznosi =203.346,50 kn.

 Broj svjetiljaka prije zamjene i modernizacije: 251, a nakon izvršene zamjene i popune nedostajućim rasvjetnim tijelima: 605 .

 Za demontažu postojećih 251 kpl starih svjetiljaka, zamijenu kablova i spojeva svagdje gdje je potrebno te montažu ukp 605 novih LED svjetiljaka sa odgovarajućim adapterima / nosačima utrošeno je 215.312,50 kn, u što je uključeno i nekoliko manjih zahvata popune nedostajućim rasvjetnim tijelima u naseljima Hrastovsko i Vinogradi Ludbreški.

 Ugovori o najmu rasvjetnih tijela su što se tiče duljine roka otplate utemeljeni na izračunu godišnjih ušteda na potrošnji i održavanju JR (cca 60 mjeseci) te stoga imaju elemente ESCO modela (energetska usluga).

 Naručitelj (Grad) sklapa ugovor o najmu sa davateljem financijske usluge te nakon proteka roka otplate najma postaje vlasnik predmeta najma.

 Izgrađena je nedostajuća javna rasvjete u dijelu Zagorske ulice u Ludbregu, od spoja sa Kačićevom ulicom do spoja sa Gajevom ulicom (dionica DC24) u vrijednosti =109.187,50 kn te javna rasvjeta na dijelu Cvjetne ulice do spoja sa Prigorskom u Vinogradima Ludbreškim u vrijednosti od 62.967,20 kn.

 Također tokom izvještajnog razdoblja izgrađena je javna rasvjeta na šetnicama uz Rijeku Bednju te na dijelu Otoka mladosti (ukupna vrijednost radova i opreme =320.123,25 kn).

 Osim navedenog u sklopu modernizacije javne rasvjete u nasleju Poljanec ugrađeno je testno polje za ispitivanje sustava CLMS – inteligentno upravljanje javnom rasvjetom, a projekt je ujedno prijavljen na natječaj FZOEU za sufinanciranje.

 Sustav je rezultat istraživanja i razvoja stručnjaka domaćeg proizvođača Energy Plus.

 **III.4. IZGRADNJA I ADAPTACIJA OBJEKATA TE OSTALI PROJEKTI**

**a) Radovi na sanaciji i adaptaciji i objekata u vlasništvu Grada Ludbrega**

U okviru projekta **„**Unapređenje kontinentalnog turizma turističkom valorizacijom povijesno-kulturne baštine Grada Ludbrega“ kroz Operativni program Konkurentnost i kohezija 2014. – 2020., u izvještajnom razdoblju okončani su radovi te izvršena primopredaja radova na izgradnji Kuće Somogji uključujući nabavu i ugradnju dizala za osobe s invaliditetom te izvođenje građevinskih radova i drenaže u „Vrtu Somođi“ u Ludbregu

 Ova aktivnost je u sklopu čitavog projekta bila financijski najznačajnija i ukupna vrijednost tih radova po okončanom obračunu je iznosila =8.881.095,88 kn (sa PDV-om), a sufinanciranje kroz Operativni program temeljem Ugovora o dodjeli bespovratnih sredstava za projekte financirane iz europskih strukturnih i investicijskih fondova iznosi 85%.

U sklopu istog projekta u izvještajnom razdoblju su započeli građevinsko-obrtnički radovi na pročelju i cinktoru Crkve Sv. Trojstva u Ludbregu, nakon što su stručni ljudi Ministarstva kulture, Hrvatskog restauratorskog zavoda, Službe za nepokretnu baštinu, izvršili neophodne istražne radove iizradili Elaborat konzervatorsko-restauratorskih istraživanja pročelja crkve i cinktora.

Radovi na Crkvi sv. Trojstva uključuju radove obnove fasade i građevinske radove obnove cinktora, a ukupna vrijednost radova iznosi: 1.586.828,13 kn.

 U sklopu ove točke izvršeni su i radovi na adaptaciji ili održavanju više objekata u vlasništvu Grada pa su tako u izvještajnom razdoblju izvršeni su radovi na sanaciji dijela krovišta zgrade gradske uprave (zapadni i južni dio) (zamjena dotrajalih crijepova i žljebova, sanacija krovne potkonstrukcije) pri čemu su limarski radovi iznosili: 38.800,00 kn, a krovopokrivački radovi sa najmom skele: 232.500,00 kn.

 Između ostalog, izvršeni su radovi na zamjeni dotrajale i ugradnji nove energetski učinkovite prozorske stolarije na u dijelu prizemlja Društvenog doma u Hrastovskom (vrijednost =30.214,53 kn), radovi na sanaciji dijela krovišta Školske sportske dvorane (vrijednost =76.000 kn) te radovi na rekonstrukciji i postavi nove nadstrešnice sa limenim pokrovom ispred ulaza u prostor Hitne službe na Domu zdravlja u Ludbregu (vrijednost =32.100,00 kn).

 **b) *Ostali projekti***

 U sklopu ove točke u izvještajnom razdoblju ugradjeni su električni ormari za napajanje el. energijom javne rasvjete i objekata / trošila na Otoku mladosti i Zanatskom trgu u Ludbregu (vrijednost =50.384,64 kn) te su izvršeni radovi na izradi i ugradnji optičke infrastrukture za potrebe postave video nadzora na Otoku mladosti u Ludbregu (vrijednost =43.197,73 kn), a koncem izvještajnog razdoblja ugovoreni su radovi na adaptaciji sanitarnih kontejnera i biojama uz Svetištu Predragocjene Krvi Kristove u Ludbregu (vrijednost =71.125,00 kn)

 **IV.KOMUNALNI SUSTAV, IMOVINA I URBANIZAM**

1. **1. KOMUNALNO, POLJOPRIVREDNO I PROMETNO REDARSTVO**

U drugoj polovici 2020. g., na području Grada Ludbrega obavljeno je 20 očevida zapuštenih parcela te je izdano 15 rješenja u vezi privođenja katastarskih čestica svojoj svrsi, a u cilju uređenja naselja.

 Prema Odluci o nerazvrstanim cestama Grada Ludbrega postupalo se u 5 slučajeva, gdje su prekršitelji nakon izrečene opomene postupili po nalogu komunalnog redarstva, a u svezi čišćenja zaštitnog pojasa ceste, zbog smanjene vidljivosti u prometu, a koje je bilo uzrokovano neuređenjem drveća i grmlja koje raste uz među nerazvrstane ceste.

Sukladno Odluci o agrotehničkim mjera poslano je 6 upozorenja u svezi uklanjanja ambrozije s nekretnine.

 Ujedno su bile poslane 3 opomene zbog nepropisnog spaljivanja otpada na dvorištima i vrtovima.

 Izdana je 1 obavijesti o počinjenom prekršaju, što od strane prometnog redarstva što od strane komunalnog redarstva te je naplaćeno 1.200,00 kn prekršajnih kazni, s time da su neki od predmeta sa većim prekršajnim kaznama na prekršajnom sudu te se očekuje i više financijske koristi u navedenom vremenskom razdoblju. Ujedno je izdano 5 opomena o počinjenom prekršaju za automobile koji su prvi put u prekršaju.

 Iz dijela Zakona o građevinskoj inspekciji možemo navesti jedan bitan nadzor koji je poslan građevinskoj inspekciji kako bi se provjerila legalnost gradnje i da li postoji izvršna građevinska dozvola.

 Nadalje, izdano je 19 odobrenja za korištenje javnih površina, ukupnog prihoda od 18.470,00 kn te 1.020,00 naknada za reklame. U komunalnom redarstvu su obavljeni i svi poslovi u vezi prodaje, naplate i kontrole tržnih mjesta za Svetu nedjelju te je time postignuti financijski učinak u iznosu od 213.620,00 kn. Napravljeni su i svi poslovi u vezi privremenih strujnih priključaka za Svetu nedjelju gdje se prema potrebi od HEP-a zatražilo privremene priključke na EE, kako bi izlagači imali primjerene uvjete za rad.

 Naplaćene su dvije štete od osiguranja, zbog uništavanja javne imovine prilikom prometnih nesreća.

 Poslano je 10-tak izvješća i dopisa županiji o stanju okoliša i ostalim zahtjevima. Upućeno je 15 dopisa Županijskoj upravi za ceste i Hrvatskim cestama, u svrhu poboljšanja stanja sigurnosti cestovnog prometa na području Grada Ludbrega, te 4 dopisa Hrvatskim vodama u svrhu poboljšanja funkcionalnosti odvodnih kanala na području Grada Ludbrega, a iz njihove nadležnosti.

 Kao ostale poslove možemo navesti opomene zbog nezakonitog držanja pasa, rušenje starih i dotrajalih stabala, micanje protupravno postavljenih predmeta s javne površine, kao i uklanjanje plakata, micanje s javnih parkirališta neregistriranih automobila koja nisu u voznom stanju, opomene u vezi nepropisnog ispuštanja otpadnih voda,provođenje potrebnih DDD mjera, redoviti kontrolni pregledi dječjih igrališta, izdavanje Rješenja o postavljanju reklamnih predmeta.

 Napravljene su izmjene postojećih Ugovora o zakupu neizgrađenog građevinskog zemljišta za poljoprivrednu obradu, zbog prodaje čestica u vlasništvu Grada Ludbrega, a koje su bile dio Ugovora.

 U suradnji sa Policijskom upravom Varaždinskom, Županijskom upravom za ceste te Hrvatskim cestama konstantno se radi na prevenciji prometnih nesreća te se u skladu s time poduzimaju mjere kako bi se smanjio broj prometnih nesreća te broj poginulih ili ozlijeđenih u prometu. S tim ciljem, prometno redarstvo je po cijelom Gradu izvršilo pregled prometnih znakova te se zamijenilo one dotrajale, napravilo se prometno uređenje prometa na lokacijama gdje se utvrdila potreba.

 U više navrata se pomagalo PP Ludbreg u utvrđivanju počinitelja prekršaja i kaznenih djela, a pregledavanjem snimaka od gradskog video nadzora.

Prometno redarstvo je sudjelovalo u organizaciji Svete nedjelje na način da je izradom Prometnog elaborata ishodilo dozvolu od Policijske uprave Varaždinske za posebnu regulaciju prometa.

 Ujedno, svi poslovi vezani na rampe kao i izdavanje daljinskih upravljača za rampe, odrađuje se u prometnom redarstvu, kao i izdavanje godišnjih povlaštenih parkirnih karata.

 Hrvatsak.

U drugih pola godine bilo je 19 intervencije u suradnji sa Veterinarskom stanicom Ludbreg, od toga u vezi napuštenih pasa (17), kao i skupljanje lešina životinja s prometnica i javnih površina (2).

 U zimsko vrijeme provodilo se posipanje solju sa javnih površina od strane građana i pravnih osoba i nije bilo potrebe za izricanjem prekršajnih mjera.

 Nadalje, Lukomu d.o.o. naloženo je više od 50 radnji prema programu Redovnog održavanja komunalne infrastrukture te Ugovora o održavanju nerazvrstanih cesta Grada Ludbrega.

 **IV.2. IMOVINA (IMOVINSKO – PRAVNI ODNOSI)**

 **a) KUPOPRODAJA NEKRETNINA**

 Radi mogućnosti formiranja građevinskih parcela u „Gospodarskoj zoni sjever“ u Ludbregu, Grad Ludbreg je nastavio s otkupom zemljišta u ovoj zoni tako da je nakon otkupa sljedećeg zemljišta kupljeno svo zemljište u zoni:

* čkbr. 378 od 701 m2 u k.o. Ludbreg i čkbr. 379/2 od 917 m2 u k.o. Ludbreg, za kupoprodajnu cijenu od 122.968,00 kn, od vlasnika: Gjurgjica Radašić, Selnik, Međimurska ulica 35, temeljem Ugovora o kupoprodaji od 21.08.2020.,
* čkbr. 449/2 od 25 m2 u k.o. Ludbreg i čkbr. 449/3 od 670 m2 u k.o. Ludbreg, za kupoprodajnu cijenu od 52.820,00 kn, od vlasnika: Josip Sačer, Ludbreg, Preloška ulica 3, temeljem Ugovora o kupoprodaji od 05.10.2020.,

 Tijekom cijele 2020. g., radi mogućnosti formiranja građevinskih parcela u „Gospodarskoj zoni sjever“ u Ludbregu, otkupljeno je zemljište ukupne vrijednosti od 1.067.344,00 kn.

 U izvještajnom razdoblju nastavljena je prodaja zemljišta (zelenog pojasa) svakome od vlasnika kuća u nizu u Ul. Miroslava Krleže u Ludbregu, koji je izrazio želju za kupnju zemljišta ispred svoje kuće, po procijenjenoj vrijednosti od 42,15 kn/m2, tako da je prodano sljedeće zemljište:

* čkbr. 1232/35 u k.o. Ludbreg, površine od 102 m2, za kupoprodajnu cijenu od 4.299,30 kn, kupcima: Božidar Mađarić, Subotica Podravska, Koprivnička 41 i Marija Mađarić, Subotica Podravska, Koprivnička 41, temeljem Ugovora o kupoprodaji od 01.07.2020.,
* čkbr. 1232/36 u k.o. Ludbreg, površine od 106 m2, za kupoprodajnu cijenu od 4.467,90 kn, kupcu: Božidar Mađarić, Subotica Podravska, Koprivnička 41, temeljem Ugovora o kupoprodaji od 01.07.2020.,
* čkbr. 1232/45 u k.o. Ludbreg, površine od 99 m2, za kupoprodajnu cijenu od 4.172,85 kn, kupcu: Miroslav Novak, Ludbreg, Ulica Miroslava Krleže 49, temeljem Ugovora o kupoprodaji od 01.07.2020.,
* čkbr. 1232/39 u k.o. Ludbreg, površine od 66 m2, za kupoprodajnu cijenu od 2.781,90 kn, kupcima: Anđelko Modrić, Leskovec Toplički, Leskovec Toplički 21 i Silvija Modrić, Leskovec Toplički, Leskovec Toplički 21, temeljem Ugovora o kupoprodaji od 01.07.2020.,
* čkbr. 1232/44 u k.o. Ludbreg, površine od 73 m2, za kupoprodajnu cijenu od 3.076,95 kn, kupcu: Bruno Pavković, Ludbreg, Ulica Miroslava Krleže 47, temeljem Ugovora o kupoprodaji od 30.07.2020.,
* čkbr. 1232/38 u k.o. Ludbreg, površine od 88 m2, za kupoprodajnu cijenu od 3.709,20 kn, kupcima: Vladimir Rusak, Ludbreg, Ulica Miroslava Krleže 35 i Milica Rusak, Ludbreg, Ulica Miroslava Krleže 35, temeljem Ugovora o kupoprodaji od 17.08.2020.,
* čkbr. 1232/41 u k.o. Ludbreg, površine od 88 m2, za kupoprodajnu cijenu od 3.709,20 kn, kupcu: Loredana Novačić, Ludbreg, Ulica Miroslava Krleže 41, temeljem Ugovora o kupoprodaji od 21.09.2020.,
* čkbr. 1242/41 u k.o. Ludbreg, površine od 125 m2, za kupoprodajnu cijenu od 5.268,75 kn, kupcu: Zdravko Rajh, Vinogradi Ludbreški, Križevačka ulica 196, temeljem Ugovora o kupoprodaji od 29.09.2020.,
* čkbr. 1232/42 u k.o. Ludbreg, površine od 69 m2, za kupoprodajnu cijenu od 2.908,35 kn, kupcima: Ruža Kos, Lunjkovec, Lunjkovec 63 i Krunoslav Kos, Ludbreg, Ulica Miroslava Krleže 43, temeljem Ugovora o kupoprodaji od 29.09.2020.

 Tijekom cijele 2020. g., u Ul. Miroslava Krleže u Ludbregu, prodano je zemljište ukupne vrijednosti od 52.561,05 kn.

 Sukladno Rješenju Gradskog vijeća Grada Ludbrega od 28.06.2019., kojim je ukinuto svojstvo javnog dobra na putu, i to čkbr. 3723/1 od 1022 m2 u k.o. Ludbreg, temeljem Ugovora o kupoprodaji od 15.07.2020., nekretnina je prodana kupcu: INOXMONT-VS d.o.o., Sigetec Ludbreški, Miroslava Krleže 2, za kupoprodajnu cijenu od 51.100,00 kn.

 Temeljem Ugovora o kuprodaji od 20.11.2020., kupcima: Denis Namjesnik, Ludbreg, Ulica Miroslava Krleže 4 i Roza Namjesnik, Ludbreg, Ulica Miroslava Krleže 4, prodane su nekretnine koje je Grad Ludbreg stekao kao ošasnu imovinu u suvlasničkom dijelu od 22/40 na čkbr. 1526 od 806 m2 u k.o. Ludbreg i čkbr. 1527 od 812 m2 u k.o. Ludbreg, za kupoprodajnu cijenu od 181.500,00 kn.

 Sukladno Rješenju Gradskog vijeća Grada Ludbrega od 27.08.2020., kojim je po natječaju prihvatilo ponudu kupca: BOMARK PAK d.o.o., Varaždin, Ivana Severa 15, za kupnju zemljišta u „Gospodarskoj zoni sjever“ u Ludbregu, s istim je dana 01.09.2020. sklopljen Ugovor o kupoprodaji: čkbr 445/2 od 1010 m2, čkbr 446/2 od 1425 m2, čkbr 447/2 od 514 m2, čkbr 448/2 od 712 m2, čkbr 448/3 od 260 m2, čkbr 450/2 od 464 m2, čkbr 451/2 od 554 m2, čkbr 452/2 od 598 m2, čkbr 453/2 od 996 m2, čkbr 454/2 od 1110 m2, čkbr 455/2 od 10 m2, čkbr 396 od 8101 m2, čkbr 2706/2 od 641 m2, čkbr 3955/2 od 2601 m2 i čkbr 3955/4 od 876 m2, sve u k.o. Ludbreg, za ukupnu kupoprodajnu cijenu od 1.987.200,00 kn.

 Nadalje, sukladno Rješenju gradonačelnika Grada Ludbrega od 16.10.2020., kojim je po natječaju prihvaćena ponuda kupca: BOMARK PAK d.o.o., Varaždin, Ivana Severa 15, za kupnju zemljišta u „Gospodarskoj zoni sjever“ u Ludbregu, s istim je dana 20.10.2020. sklopljen Ugovor o kupoprodaji: čkbr. 378 od 701 m2 u k.o. Ludbreg i čkbr. 379/2 od 917 m2 u k.o. Ludbreg, za ukupnu kupoprodajnu cijenu od 161.800,00 kn.

 Također, sukladno Rješenju gradonačelnika Grada Ludbrega od 02.11.2020., kojim je po natječaju prihvaćena ponuda kupca: BOMARK PAK d.o.o., Varaždin, Ivana Severa 15, za kupnju zemljišta u „Gospodarskoj zoni sjever“ u Ludbregu, s istim je dana 06.11.2020. sklopljen Ugovor o kupoprodaji: čkbr. 449/2 od 25 m2 u k.o. Ludbreg i čkbr. 449/3 od 670 m2 u k.o. Ludbreg, za ukupnu kupoprodajnu cijenu od 69.500,00 kn.

 Nadalje, sukladno Rješenju Gradskog vijeća Grada Ludbrega od 02.12.2020., kojim je po natječaju za prodaju zemljišta za izgradnju trgovačkog centra u Ul. Rudolfa Fizira u Ludbregu, prihvaćena ponuda kupca: ENS d.o.o., Zagreb, Jurkovićeva 16, s istim je dana 18.12.2020. sklopljen Ugovor o kupoprodaji čkbr 1243/2 od 7372 m2 u k.o. Ludbreg, za ukupnu kupoprodajnu cijenu od 2.045.730,00 kn.

 Tijekom cijele 2020. g., prodane su nekretnine ukupne vrijednosti od 5.218.989,62 kn.

 **b) ZAKUP I KORIŠTENJE POSLOVNOG PROSTORA**

U izvještajnom razdoblju, s dosadašnjim zakupcem gradskih poslovnih prostora kojemu je istekao zakup poslovnog prostora, sukladno odredbi članka 6. Zakona o zakupu i kupoprodaji poslovnog prostora (NN br. 125/2011., 64/2015. i 112/2018.), produljen je zakup na novo petogodišnje razdoblje, i to sa slijedećim zakupcem:

* Ljekarna Varaždinske županije, Varaždin, Kolodvorska 18 – u pogledu poslovnog prostora zgrade apoteke, površine od 179,92m2, za mjesečnu zakupninu od 3.238,56.

 Također, nakon provedenog natječaja za zakup poslovnog prostora u Ulici Matije Gupca 1A u Ludbregu, izgrađene na čkbr. 1321, 1323 i 1320/2 u k.o. Ludbreg, ukupne površine od 15,03 m2, s jedinim ponuditeljem: Ugostiteljski Obrt "Kiki"- Isniša Šabani, Ludbreg, Trg Svetog Trojstva 12, sklopljen je Ugovor o zakupu od 01.07.2020., za zakupninu od 390,00 kn mjesečno.

 **IV. 3. URBANIZAM**

 Gradsko vijeće Grada Ludbrega donijelo je Odluke o izradi III. izmjena i dopuna Prostornog plana uređenja Grada Ludbrega, II. izmjena i dopuna Urbanističkog plana uređenja Gospodarske zone Sjever u Ludbregu, IV. izmjena i dopuna Urbanističkog plana uređenja Ludbreg te u ožujku 2020. godine nova Odluka o donošenju III. izmjena i dopuna Prostornog plana uređenja Grada Ludbrega, nastavljen je postupak donošenja prostorno planske dokumentacije svakog plana ponaosob.

 Nakon što su prethodnom izvještajnom razdoblju zatraženi i ishođeni prethodni zahtjevi i mišljenja javnopravnih tijela te pristiglih zamolbi građana koja će se ugrađivati u prostorno plansku dokumentaciju, u ovom izvještajnom razdoblju provedena je javna rasprava i dana 30.06.2020. godine provedeno je javno izlaganje planova. Nakon obrade prikupljenih mišljenja i prijedloga, isti su elaborirani. Zaključkom gradonačelnika utvrđeni su konačni prijedlozi planova i upućeni gradskom vijeću na usvajanje.

 Gradsko vijeće Grada Ludbrega usvojilo je svaki plan ponaosob dana 17. srpnja 2020. godine te isti stupaju na snagu osmog dana od dana objave u Službenom vjesniku Varaždinske županije.

#  U istom je izvještajnom razdoblju Gradsko vijeće Grada Ludbrega dana 27.08.2020. godine donijelo Odluku o izradi V. izmjena i dopuna Urbanističkog plana uređenja Ludbreg i s tim u vezi IV. izmjena i dopuna Prostornog plana uređenja Grada Ludbrega. Izmjene se odnose samo na teksutalni dio odrednica za provođenje Urbanističkog plana uređenja Ludbreg i sukladno istima usklađenje Prostornog plana uređenja Grada Ludbrega. Sukladno Zakonu o prostornom uređenju provedeni su koraci u prikupljanju i ishođenju prethodnih zahtjeva i mišljenja javnopravnih tijela koja će se ugrađivati u prostorno plansku dokumentaciju kao što je navedeno i kod prethodnog postupka. U otežanim uvjetima, a sukladno uputama Stožera civilne zaštite RH za sprečavanje širenja zaraze koronavirusom, provedena je javna rasprava i dana 10.12.2020. godine provedena je javno izlaganje planova video konferencijom. Nakon obrade prikupljenih mišljenja i prijedloga tijekom javne rasprave, isti su elaborirani. Zaključkom gradonačelnika utvrđeni su konačni prijedlozi planova i upućeni Gradskom vijeću na usvajanje.

 Gradsko vijeće Grada Ludbrega usvojilo je svaki plan ponaosob dana 28. prosinca 2020. godine, isti su stupili na snagu osmog dana od dana objave u Službenom vjesniku Varaždinske županije.

 **V. PODUZETNIŠTVO, TURIZAM I RAZVOJNI PROJEKTI**

1. **PROGRAM '' PODUZETNIK 3 ''**

 U skladu sa programima u gospodarstvu, nastavlja se sa provedbom programa ''Poduzetnik 3'' po kojem Grad Ludbreg sudjeluje u subvenciji kamata na poduzetničke kredite s 1% za uslužene djelatnosti te s 2% na proizvodne djelatnosti.

Minimalni iznos kredita je 35.000,00 kuna, a maksimalni iznos nije određen već ovisi o kvaliteti projekta i kreditnoj sposobnosti poduzetnika. To su krediti za gospodarstvo i poljoprivredu kojima se želi poticati razvoj malog gospodarstva. Odobreni krediti mogu se koristiti za:

* kupnju građevinskog i pripadajućeg zemljišta,
* kupnju, izgradnju, uređenje ili proširenje objekata,
* nabavu opreme ili pojedinih dijelova opreme za pogone smještene na području Grada Ludbrega,
* nabavu prijevoznih sredstava u funkciji poduzetništva,
* obrtna sredstva

 Ugovori o realizaciji poduzetničkih kredita su potpisani sa sedam banaka: Zagrebačka banka, Varaždinska banka, Podravska banka, Privredna banka Zagreb, Raiffeisen banka, Erste banka i Hrvatska poštanska banka.

 U razdoblju od 01.07.-31.12.2020. godine nije odobren niti jedan kredit za poduzetničke aktivnosti od strane poslovnih banaka, dok je plaćen iznos subvencija kamata na kredite u iznosu od 4.930,72 kn.

1. **PROGRAM '' KREDITOM DO USPJEHA''**

 Grad Ludbreg i u 2019. godini pokazuje interes za poticanje razvoja poduzetništva kroz Program „Kreditom do uspjeha 2014.“ putem Mjere 1. - Kreditom do konkurentnosti.

Prema ovom Programu, Ministarstvo gospodarstva, poduzetništva i obrta, Županija i Grad Ludbreg sudjeluju u subvenciji kamate na poduzetničke kredite. Grad Ludbreg sudjeluje u subvenciji kamate na poduzetničke kredite u visini od 2 p.p. za proizvodne djelatnosti i 1 p.p. za uslužne djelatnosti. Minimalni iznos kredita koji se subvencionira iznosi 100.000,00 kn pa do maksimalnog iznosa do 5.000.0000,00 kn.

**Krediti se mogu odobravati za financiranje ulaganja u:**

* kupnju, izgradnju, uređenje ili proširenje gospodarskih objekata
* kupnja nove opreme ili pojedinih dijelova opreme
* obrtna sredstva do 20% (za projekte iz uslužne djelatnosti) i do 30% (za projekt iz proizvodne djelatnosti) iznosa ukupno odobrenog kredita

 Prema ovom Programu nije odobren nijedan kredit za poduzetničke aktivnosti na području grada Ludbrega te je u razdoblju od 01.07.2020.-31.12.2020. plaćen iznos subvencija kamata na kredite u iznosu od 12.142,33 kn.

1. **PROGRAM POTPORA U POLJOPRIVREDI NA PODRUČJU GRADA**

 Na temelju Programa potpora u poljoprivredi 2019. - 2020. godine u razdoblju od 01.07.-31.12.2020. godine isplaćen je iznos od 263.352,01 kn za subvencije poljoprivrednicima.

 Na Javni poziv za dodjelu potpora male vrijednosti za poticanje malih proizvođača svinja na području Grada Ludbrega za 2020. godinu pristiglo je ukupno 78 zahtjeva. S obzirom, na visinu osiguranih sredstava u Proračunu temeljem Javnog poziva dodijeljena su sredstva za 77 zahtjeva za potporu prema redoslijedu zaprimanja zahtjeva (1 zahtjev nije udovoljavao kriterije propisane Pravilnikom i Javnim pozivom), u ukupnom iznosu od 177.800,00 kn.

 Gradsko vijeće je na 27. sjednici održanoj dana 28. prosinca 2020. godine, donijelo Program potpora u poljoprivredi na području Grada Ludbrega za razdoblje 2021.-2022. godine, kojim se financiraju sljedeće mjere:

Mjera 1: Potpora za nabavu loznih cijepova

Mjera 2: Potpora za nabavu novih vrsta voćnih sadnica te dugogodišnjih nasada

Mjera 3: Potpora za umjetno osjemenjivanje stoke (krava, junica, krmača)

Mjera 4: Potpora za nabavu i postavljanje sistema za navodnjavanje

Mjera 5: Potpora za nabavu i postavljanje staklenika i plastenika

Mjera 6: Potpora za nabavu sadnica povrća, cvijeća i sjemenja u plastenicima i

 staklenicima

Mjera 7: Potpora za održivu poljoprivredu

Mjera 8: Potpora za edukaciju poljoprivrednika

Mjera 9: Potpora za okrupnjavanje zemljišta

Mjera 10: Potpora za financiranje uzimanja uzoraka krvi konja

Mjera 11: Potpora za poticanje malih proizvođača svinja – poticaj za uzgoj i

 držanje svinja

Mjera 12: Potpora za uzgoj i držanje mliječnih krava

Mjera 13: Potpora za nabavu i postavljanje sustava za zaštitu višegodišnjih nasada od

 tuče

Mjera 14: Potpora za nabavu novih košnica, pčelarske opreme i pčelinjih zajednica

Mjera 15: Potpora za poticanje rasta i razvoja poljoprivrednih zadruga

 U novom Programu dodane su dvije nove mjere: Mjera 7: Potpora za održivu poljoprivredu te Mjera 14: Potpora za uzgoj i držanje mliječnih krava. Potpora za ekološku proizvodnju poljoprivrednih proizvoda više se ne nalazi u Programu, dok su ostale mjere u Programu ostale nepromijenjene zbog velikog interesa poljoprivrednih gospodarstava.

1. **PROGRAM MJERA POTICANJA RAZVOJA PODUZETNIŠTVA NA PODRUČJU GRADA**

 Gradsko vijeće je na 24. sjednici održanoj dana 16. listopada 2020. godine donijelo Program mjera poticanja razvoja poduzetništva na području Grada Ludbrega za razdoblje 2021.-2023. godine kojim se financiraju sljedeće mjere:

PODRUČJE 1. Poticanje investicija u poduzetničkim zonama i Gradu Ludbregu

 Mjera 1.1. Kupnja zemljišta u Poduzetničkim zonama u Ludbregu po povlaštenoj cijeni

 zemljišta (bez infrastrukture)

 Mjera 1.2. Oslobođenje plaćanja komunalne naknade

 Mjera 1.3. Sufinanciranje troškova zakupa poslovnog prostora

PODRUČJE 2. Jačanje konkurentnosti poduzetnika

 Mjera 2.1. Subvencioniranje nabave i ugradnje novih strojeva i opreme

 Mjera 2.2. Subvencioniranje inicijalnih troškova pokretanja gospodarske aktivnosti

 poduzetnika početnika

 Mjera 2.3. Sufinanciranje razvoja komercijalizacije inovativnog proizvoda ili usluga

 Mjera 2.4. Subvencioniranje certificiranja proizvoda

PODRUČJE 3. Obrazovanje u poduzetništvu

 Mjera 3.1. Programi razvoja poduzetničkih sposobnosti mladih i poticanje razvoja

 učeničkih zadruga i sl.

 Mjera 3.2. Program „Inkubator za kreativne industrije“

 Mjera 3.3. Subvencioniranje troškova naukovanja u deficitarnim zanimanjima

 Mjera 3.4. Sufinanciranje troškova polaganja majstorskih i stručnih ispita

PODRUČJE 4. Razvoj poduzetništva u sektoru turizma

 Mjera 4.1. Potpora za razvoj poduzetništva u turizmu

 Mjera 4.2. Potpora za razvoj MICE industrije

 Mjera 4.3. Potpora za podizanje kvalitete i konkurentnosti objekata za smještaj

 Mjera 4.4. Otvorena vrata turističke ponude Grada Ludbrega

 Mjera 4.5. Potpora za organizirani dolazak izletnika

PODRUČJE 5. FINANCIRANJE PODUZETNIŠTVA

 Mjera 5.1. Subvencioniranje kamatne stope za poduzetničke kredite

 Mjera 5.2. Subvencioniranje kamatne stope za kredite prema programu „Kreditom do

 uspjeha 2014.

U odnosu na dosadašnji Program, u novom Programu dodano je sedam novih mjera, od kojih njih pet ulazi u novo programsko područje 4: Razvoj poduzetništva u sektoru turizma, a dvije mjere odnose se na Mjeru 3.3. Subvencioniranje troškova naukovanja u deficitarnim zanimanjima i Mjeru 3.4. Sufinanciranje troškova polaganja majstorskih i stručnih ispita.

U razdoblju od 01.07.2020.-31.12.2020. godine odobreno je odobreno su ukupno 4 zahtjeva, te je isplaćeno ukupno 24.144,54 kuna.

1. **SAJMOVI U ORGANIZACIJI GRADA LUDBREGA**

 „28. LUDBREŠKI SEJEM“

 „28. Ludbreški sejem“ održao se od 03. - 06. rujna 2020. godine na prostoru Trga Svetog Trojstva, ispred zgrade Hrvatske Pošte i Zagrebačke banke, na prostoru parka dvorca Batthyany te u atriju dvorca Batthyany. Na prostoru parka dvorca Batthyany bili su smješteni izlagači starih zanata, suvenira, drvenarije i košaraštva.

 Na „28. Ludbreškom sejmu“, izlagalo je ukupno 56 izlagača, a sve je bilo organizirano uz pridržavanje protuepidemijskih mjera koje su definirane od strane Stožera civilne zaštite Republike Hrvatske i Hrvatskog zavoda za javno zdravstvo. Od prodaje štandova naplaćen je iznos od 45.940,00 kn.

1. **LOKALNA AKCIJSKA GRUPA ''IZVOR''**

 Najvažniji poslovi bili su vezani za obradu pristiglih prijava na 2. LAG natječaj Tip operacije 2.2.1 “ Obnova /modernizacija društvene infrastructure ruralnog područja” . Na ovaj natječaj ukupno je pristiglo 8 prijava 6 JLS-ova. Grad Ludbreg prijavio je projekt "Izgradnja igrališta i uređenje okoliša u naselju Hrastovosko" ukupne vrijednosti 575.730.00 HRK. Zapslenci LAG-a odradili su 1. Administrativnu kontrolu te 25.09. organizirali ocjenjivački odbor vanjskih ocjenjivača te se formirala konačna rang lista prijavljenih projekta. Nakon obrade 2 natječaja za Tip operacije 2.2.1 “ Obnova /modernizacija društvene infrastructure ruralnog područja” ured LAG-a je raspisao I 3.LAG natječaj Tip operacije 2.2.1 “ Obnova /modernizacija društvene infrastructure ruralnog područja” za JLS-ove koji su propustili prijavu na pošle natječaje. Svi poslovi oko natječaja su odrađeni od strane ureda te su prijaveljn dobili odluke o odabiru.

 U prethodnom razdoblju zaposlenici LAG imali su više upita za pomoć kod izrade poslovnog plana i prijave korisnika na otvorene natječaje PRRRH 2014 – 2020 , ponajviše za mjere 6.2 i 6.4. ove mjere odnose se na pokretanje i razvoj nepoljoprivrednih djelatnosti na ruralnom području. Radi zabrane od strane APPRRR-a LAG više ne smije izrađivati poslovne planove zainteresiranim korisnicima, no zaposlenici LAG-a svim zainteresiranima pomogali najbolje kako su mogli sa različitim savjetima, pomoćima etc. Svi zainteresirani koji su posjetili ured na kraju su i uspješno prijavili svoje projekte.

 Prošlom razdoblju LAG je završio svoj dio projekta “Unapređenje kontinentalnog turizma turističkom valorizacijom povijesno-kulturne baštine Grada Ludbrega” gdje smo bili partneri gradu Ludbregu. Posao LAG-a bila je nabava opreme , organiziranje radionice i organiziranje 2 izložbe “Stari zanati “ koje smo odradili zajedno sa Udrugom žene iz centra svijeta. Svu kupljenu opremu LAG “Izvor” je ustupio na korištenje udruzi Žene iz centra svijeta koje će najbolje iskoristiti sve alate i izrađivati predviđene suvenire za Arheološki Park u Gradu Ludbregu.

1. **POLJOPRIVREDNA ZADRUGA „LUDBREŠKI KRAJ“**

 U periodu od srpnja do prosinca 2020. godine Poljoprivredna zadruga Ludbreški kraj, odnosno njezini zadrugari i kooperanti isporučili su proizvedeno povrće Podravci d.d. iz Koprivnice sukladno potpisanom Ugovoru početkom godine. Tako je za potrebe Podravke proizvedeno ukupno 196 tona i 400 kilograma povrća, a što je povećanje od 29,80% u odnosu na isti period prethodne godine. Treba napomenu da se u 2020. godini proizvelo dvostruko više krastavaca kornišona (47,1 tona) u odnosu na 2019. godinu, kada je proizvodnja iznosila 22,7 tona istog povrća.

 Navedeno povrće proizvodili su članovi zadruge te kooperanti sa ludbreškog i šireg područja na dva otkupna mjesta – u sjedištu zadruge, u Hrastovskom gdje se odvijao kompletan otkup krastavaca kornišona te na otkupnom mjestu u Dubovici (Općini Veliki Bukovec). Sukladno potpisanim Ugovorima (ukupno su potpisana 64 Ugovora) sa proizvođačima, svima su isplaćena novčana sredstva za proizvedeno povrće te se započelo sa planiranjem nove poljoprivredne sezone.

 Po prvi puta za potrebe Podravke putem naše zadruge ugovorila se proizvodnja heljde te su se na taj način i naši ratari s ludbreškog područja priključili radu zadruge. Proizvodnja je ugovorena sa 10 poljoprivrednih proizvođača na ukupno 90 hektara zemljišta. Unatoč problemima izazvanima vremenskim uvjetima, a zatim i virusom COVID -19 (s obzirom da se proizvedena heljda trebala otpremiti na doradu u susjednu nam Sloveniju), uspješno smo završili žetvu te se nadamo da će se povećati interes za proizvodnju iste i ove godine.

 Zbog virusa COVID – 19 smanjene su aktivnosti zadruge po pitanju sajmova, ali je u suradnji s Gradom Ludbregom nastavljena uspješna suradnja u vidu promocije i prodaje proizvoda proizvođača putem WEB tržnice - Ludbreški plac. Jednako tako, krenulo se i sa pripremom za nove projekte koji će pomoći svim našim poljoprivrednicima, tako da je krajem godine započelo ispitivanje poljoprivrednika o interesima za uključivanje u digitalizaciju poljoprivrede. Na temelju njihovih pozitivnih mišljenja krenulo se u nabavu AGRIVI Softvera. AGRIVI softver je jedno od vodećih globalnih rješenja za upravljanje poljoprivrednom proizvodnjom diljem svijeta, a koristi se u više od 100 država svijeta te smo izuzetno zadovoljni da će ga koristiti i naši poljoprivrednici i na taj način unaprijediti svoje poljoprivredno gospodarstvo.

 U sjedištu zadruge održan je sastanak Zajednica udruga Hrvatskih povrćara na kojem su predstavljene sve novosti vezane uz proizvodnju povrća, djelovanje i rad Zajednice kao i naše zadruge. Sastanku su prisustvovali članovi Zajednice na čelu s predsjednikom Zajednice gospodinom Vjekoslavom Budanec, a domaćin ovog sastanka bio je predsjednik naše zadruge gospodin Saša Lenček, ujedno i predsjednik nadzornog odbora Zajednice. Na obostrano zadovoljstvo učinjeni su i prvi koraci za nastavak poslovne suradnje sa Podravkom iz Koprivnice i u narednoj sezoni 2021. godini.

1. **VAROŠKI VRTI**

 Grad Ludbreg je i u 2020. godini nastavio sa projektom „Varoški vrtovi“ u sklopu kojega je zainteresiranim građanima koji nemaju vlastiti vrt, a žele se zdravo hraniti, dao na korištenje pripremljeno zemljište koje se nalazi na lokaciji koja nosi naziv „Varoški vrtovi“ po čemu je i sam projekt dobio ime.

 Poljoprivredna parcela, čkbr. 1757 k.o. Ludbreg u površini od 1789 m2, nalazi se na području Grada Ludbrega (lokacija rudina:Vrti, južno od Ulice Ljudevita Gaja). Za korištenje je dostupno 25 vrtnih parcela površine 50 m².

 Zemljište je korisnicima dano na raspolaganje kroz vremensko razdoblje od dvije godine s mogućnošću produljenja korištenja. Pravo podnošenja zahtjeva za davanje na korištenje vrtne parcele ima osoba s prebivalištem na području Grada Ludbrega.

 Trenutno je slobodna samo jedna parcela, a za ostale korisnike parcela produženi su ugovori o zakupu na sljedeće dvije godine.

1. **PRIPREMA I REALIZACIJA PROJEKTA**
	1. **PROJEKTI U TIJEKU REALIZACIJE**
2. Projekt **„Zaželi Ludbreg“**  predstavlja nastavak financiranja aktivnosti prethodnog Poziva „Zaželi – program zapošljavanja žena“. Nositelj projekta je Grad Ludbreg, a partneri su Hrvatski zavod za zapošljavanje, Regionalni ured Varaždin, Centar za socijalnu skrb Ludbreg, Općina Martijanec, Općina Sveti Đurđ, Općina Mali Bukovec i Općina Veliki Bukovec. Službeni početak provedbe projekta bio je 07.09.2020. godine, a ukupna vrijednost projekta iznosi 1.815.150,00 kuna. Preko projekta zaposleno je 20 teško zapošljivih žena na 12 mjeseci te je obuhvaćeno ukupno 153 korisnika (starijih osoba u nepovoljnom položaju. Postotak sufinanciranja iznosi 100% i preko projekta zaposleno je se 20 teško zapošljivih žena na 12 mjeseci.
3. Projekt **„Restauracija žbukoreza u Crkvi Srca Isusova“** sufinanciran je sredstvima Ministarstva kulture. Ukupan iznos projekta jest 35.000 kuna, Ministarstvo kulture dodijelio je 15.000 kuna, dok ostatak sredstava od 20.000 kuna, snosi Grad Ludbreg kao korisnik. Ovim projektom napravljeni su konzervatorsko restauratorski radovi slikanog žbukoreza u Crkvi Srca Isusova u naselju Apatija. Ciljevi koji se planiraju ostvariti ovim projektom odnose se na adekvatnu restauraciju kulturnog dobra s namjerom sprečavanja njegovog danjeg propadanja. Projekt se planira provesti u vremenskom periodu od 12 mjeseci.
4. Projekt **„Lokalni program za mlade Grada Ludbrega“** ukupne vrijednosti od 60.360,00 kuna. Projekt je sufinanciran od strane Ministarstva za demografiju, mlade, obitelj i socijalnu politiku u iznosu od 42.000,00 kuna, dok ostatak sredstava osigurava Grad Ludbreg. Projekt se odnosi na poticanje mladih osoba na preuzimanje uloga aktivnih građana u lokalnoj zajednici i razvoj njihovih kompetencija za rješavanje lokalnih potreba i problema te na podizanje razine informiranosti mladih o njihovim pravima, mogućnostima, pravnim obavezama te o programima i uslugama koje im se nude u lokalnoj zajednici Grada Ludbrega, u RH te na razini EU.
5. U provedbi je **projekt „European elections and democracy in a digital age supporting participation and digital culture“ akronima DIGICA** u okvirima programa Europa za Građane. Glavni cilj projekta je pružanje europskim lokalnim, regionalnim političarima i građanima alate za poticanje građanskog sudjelovanja u eri digitalne kulture. Projektne aktivnosti usredotočit će se na pomaganje kreatorima politika i građanima da se snađu u digitalnom medijskom okruženju, na poticanje građanskog angažmana putem medija i na inovativne načine sudjelovanja u političkim procesima poput e-savjetovanja, kreiranja e-politika te uspostavu digitalnih zajednica.
6. U provedbi je projekt „**Democratic Deficit" Of The European Union“** u okvirima programa Europa za Građane. Projekt se odnosi na upoznavanje građana o institucijama Europske Unije s ciljem smanjivanja demokratskog deficita i približavanja politika Unije građanima. Nositelj projekta je San Gregorio Magno iz Italije, po projektu se planira direktno uključiti preko 100 sudionika i ini će biti implementiran kroz 2020. godinu.
7. U provedbi je inicijativa **WIFI4EU** koja se odnosi na osiguravanje besplatnog pristupa internetu za građane i posjetitelje preko pristupnih točaka za Wi-Fi na javnim prostorima kao što su parkovi, trgovi, uprave, knjižnice i zdravstveni centri u cijelom EU-u. Iznos odobrenog vaučera iznosi 15.000,00 €.
8. Projekt **„Minorities summit in Ludbreg“.** Projekt je prijavljen je u sklopu programa Europa za građane, a vrijednost projekta je 25.000,00 EUR. Glavni ciljevi projekta su: omogućiti sudionicima priliku da kažu svoje mišljenje i da raspravljaju s drugima, uče jedni od drugih o toleranciji u EU prema ranjivim skupinama stanovništva, uključujući manjinske skupine i migrante i promovirati kulturu različitost, toleranciju i multikulturalizam kroz povezivanje europskih građana različitih nacionalnosti i jezika.
9. Projekt **„STE(A)M KIDS“** u okvirima programa ERASMUS + . Projekt se odnosi na uspostavu STE(A)M koncepta učionice u dječjim vrtićima kao obrazovni pristup koji koristi znanost, tehnologiju, inženjerstvo, umjetnost i matematiku kao pristupne točke za razvoj različitih socijalnih, kognitivnih, istraživačkih vještina kod djece predškolske dobi. Projekt uključuje izradu i primjenu posebno dizajnirane opreme od strane iskusnih stručnjaka koja će u kombinaciji s praktičnim usavršavanjem odgajatelja u dječjim vrtićima omogućiti da razviju vlastiti pristup obrazovanju za provođenje STE(A)M aktivnosti.
10. Projekt **„Partnerstvo za socijalnu i solidarnu ekonomiju“** provodi se u okviru Švicarsko-hrvatskog programa suradnje. Partnerstvo za društvenu i solidarnu ekonomiju projekt je udruge Zelena mreža aktivističkih grupa (ZMAG) koji se provodi u suradnji sa švicarskim partnerom, Komorom za društvenu i solidarnu ekonomiju Ženeve (APRES-GE), i hrvatskim partnerima – gradovima Ludbregom i Pregradom. Projektom se nastoji osnažiti održivi lokalni razvoj dvaju hrvatskih gradova, Ludbrega i Pregrade te se doprinosi ostvarenju sedamnaest UN-ovih ciljeva održivog razvoja te, kroz podršku i transfer znanja švicarskog partnera, aktivno promovira i zagovara društvena i solidarna ekonomija u Hrvatskoj. Ukupna vrijednost projekta je 1.500.000,00 HRK.
11. Projekt **„VIA SAINT MARTIN“** provodi se u okviru Programa suradnje INTERREG V-A Mađarska – Hrvatska 2014. – 2020. Grad Ludbreg je nositelj projekta, a partner na projektu je općina Zalaszentmarton iz Mađarske. Opći cilj projekta je razviti i primijeniti inovativni turistički proizvod koji se odnosi na razvoj hodočasničke turističke rute, koja uključuje vjerske spomenike i objekte u prekograničnom području. Ukupna vrijednost projekta je 2.657.317,32 HRK.
12. U provedbi su i ERASMUS+ projekti: VR EDUCATION, ECO KIDS, STE(A)M KIDS.
	1. **PRIJAVLJENI PROJEKTI:**

**U periodu od srpnja do prosinca 2020. godine prijavljeno je ukupno 11 projekata:**

1. Grad Ludbreg prijavio je projekt "**Izgradnja igrališta i uređenje okoliša u naselju Hrastovsko"** u okviru Mjere 2. „Unapređivanje kvalitete života ruralnog područja: “Podmjera 2.1. „Obnova /modernizacija društvene infrastrukture ruralnog područja te raspisanim Natječajem LAG-a Izvor Ludbreg. Projekt je ukupne vrijednosti 575.730.00 kn, a odnosi se na izgradnju asfaltiranog igrališta za više sportova, uređenje asfaltiranih šetnica te ugradnja fitnes sprava za vanjsku upotrebu u naselju Hrastovsko.
2. Projekt **digitalizacija sustava javne rasvjete** kao dijela smart city solutions prijavljen je na Javni poziv za sufinanciranje projekata primjene koncepta pametnih gradova kojeg je objavio Fond za zaštitu okoliša i energetsku učinkovitost. Projektom je predviđena modernizacija ormara javne rasvjete te ugradnja uređaja za povezivanje kompletne postojeće rasvjete na smart city platformu. Ukupan iznos projekta iznosi 1.041.151,25 kuna.
3. Projekt **„Outdoor Ludbreg za djecu i mlade”** prijavljen je na javni poziv za ad-hoc akcijske projekte Fonda za aktivno građanstvo u Hrvatskoj. Projektom se planiraju planiramo umanjiti negativne posljedice koje je covid kriza uzrokovala kod djece i mladih kroz uređenje prostora na otvorenome za vježbanje, učenje i igranje te produciranje materijala za psihološku pomoć. Ukupna vrijednost projekta iznosi 35.000,00 kuna.
4. Projekt **„Izgradnja i opremanje sortirnice Ludbreg“.** Predmet projekta je izgradnja i opremanje postrojenja za sortiranje korisnog otpada, kapaciteta do 1.300 tona na godinu, koje će biti smješteno u Ludbregu na istočnom dijelu katastarske čestice 3700/2, k.o. Ludbreg. Tehnološki proces postrojenja obuhvaća prijam, sušenje, sortiranje, baliranje, tehnološku separaciju neiskorištenog materijala i reciklažu sirovina koje se mogu vrednovati na tržištu, a u skladu s principima održivog razvitka i zaštite okoliša ukupne vrijednosti 17.214.447,00 kuna.
5. **Projekt energetska obnova zgrade STADION NK „PODRAVINA“** prijavljen je na natječaj OIE zgrada javne namjene 2020, raspisanog od strane Fonda za zaštitu okoliša i energetsku učinkovitost, u ukupnom iznosu od 493.865,00 kn.
6. Projekt **„Uređenje i opremanje multifunkcionalne dvorane u Centru za kulturu i informiranje „Dragutin Novak“ Ludbreg“** u sklopu Programa ulaganja u Zajednicu. Cilj projekta je ispuniti zdravstvene, socijalne, kulturne i vjerske potrebe građana i stanovnika Grada Ludbrega i šire ludbreške regije kroz ulaganje u obnovu multifunkcionalne dvorane u Centru čija će obnova pridonijeti jačanju socijalne kohezije, promicanju javno zdravstvenih aktivnosti, kulturnog odgoja i vjerskih sloboda. Prijavitelj: Centar za kulturu i informiranje „Dragutin Novak“ Ludbreg.
7. Projekt **„Lokalne udruge za lokalni razvoj“** prijavljen u sklopu Europskog socijalnog fonda. Nositelj projekta je udruga „NARCISA“, a partneri na projektu su Grad Ludbreg, KUD „Anka Ošpuh“ Ludbreg, udruga LUMEN i Žene iz Centra svijeta. Ukupna vrijednost projekta je 498.450,00 HRK.
8. Projekt **„Crkva Svetog Trojstva“** prijavljen je na Ministarstvo kulture i medija u listopadu 2020. godine na Program javnih potreba u kulturi. Kroz prijavu na ovaj program restaurirat će se kameni elementi na pročelju Crkve i na cinktoru. Vrijednost projekta je 336.237,75 HRK.
9. Projekt **„Istraživanje arheološke kopnene baštine u Ludbregu“** prijavljen je na Ministarstvo kulture i medija u listopadu 2020. godine na Program javnih potreba u kulturi. Provedbom projekta planira se izvršiti arheološko istraživanje u ulici Petra Preradovića. Vrijednost projekta je: 181.520,00 HRK.
10. Projekt **„Revitalizacija objekta industrijske baštine u Ludbregu“** prijavljen je na Ministarstvo kulture i medija u listopadu 2020. godine na Program javnih potreba u kulturi. Provedbom projekta obuhvaćeno je uređenje glavne upravne zgrade, njena prenamjena i uređenje donjeg kata u prostore koji će biti u funkciji kulturnog sadržaja i postojeće industrijske baštine. Ukupna vrijednost projekta je 1.200.000,00 HRK.
11. Projekt **„Crkva Srca Isusova Apatija“** prijavljen je na Ministarstvo kulture i medija u listopadu 2020. godine na Program javnih potreba u kulturi. Ovaj projekt je nastavak restauracije i sanacije koja se provodila 2020. godine. Kao nastavak projekta planiraju se napraviti radovi konzervacije i restauracije slikanog žbukoreza u Crkvi Srca Isusova. Ukupna vrijednost projekta je 86.400,00 HRK.

 **VI. DRUŠTVENE DJELATNOSTI, SOCIJALNA SKRB I OPĆI POSLOVI**

 **V.I. DRUŠTVENE DJELATNOSTI**

 **1. JAVNE POTREBE IZ OBLASTI PREDŠKOLSKOG ODGOJA I OSNOVNOG**

 **OBRAZOVANJA**

 U dječjim vrtićima (gradskom i dva privatna) nastavljano je sufinanciranje Grada u iznosu od 800,00 kuna za puni desetosatni program boravka djece za ukupno 340 djece. Sufinanciralo se do 140 djece u Dječjem vrtiću „Radost“, do 85 djece u Dječjem vrtiću „Iskrica-Bernarda Varga“ te do 115 djece u Dječjem vrtiću „Smjehuljica“. Ekonomska cijena za boravak djece u Dječjem vrtiću „Radost“ Ludbreg ostala je u iznosu od =1.300,00 kuna mjesečno po djetetu.

 Također je nastavljeno sa sufinanciranjem boravka djece slabijeg imovnog stanja za što je u izvještajnom razdoblju utrošeno = 5.200,00 kuna, osigurana su bila i sredstva za sufinanciranje edukacija i ekukativnih programa u dječjim vrtićima za što je u izvještajnom razdoblju utrošeno ukupno = 65.529,03 kuna.

 U dječjem vrtiću „Smjehuljica“ provodio se program ranog i predškolskog odgoja s naglaskom individualnog pristupa poticanju cjelovitog razvoja svakog djeteta uključujući i djecu s poteškoćama u razvoju. Nastojalo se što uspješnije integrirati u odgojnu skupinu djecu s teškoćama u razvoju stoga su i nadalje bila angažirana 3 zaposlenika za radnom mjestu pomoćnika djeci s teškoćama u razvoju, a čiji se rad financira iz gradskog proračuna.

 Nastavljeno je s dosadašnjim projektima sufinanciranja prijevoza učenika osnovne škole, sufinanciranje produženog boravka učenika, troškova mentora i odlaska na natjecanja, osnovnoškolskog sporta, radne bilježnice, školski pribor kao i sufinanciranje autobusnog prijevoza učenika te pojednih programa Srednje škole Ludbreg, za što je u izvještajnom razdoblju utrošeno ukupno =625.129,67 kuna. Grad Ludbreg sufinancirao je nabavu školskog pribora u pojedinačnoj vrijednosti od =100,00 kuna po učeniku kao i nabavu radnih bilježnica za učenike Osnovne škole Ludbreg u ukupnom iznosu od =250.838,22 kuna. Iz proračuna Grada Ludbrega za Osnovnu školu Ludbreg nabavilo se 20 komada plexy pregrada koje služe kao zaštita za učenike u svrhu suzbijanja zaraze virusom COVID-19 u ukupnom iznosu od=23.800,00 kuna.

 Također je važno napomenuti da je početkom ovog izvještajnog razdoblja Grad Ludbreg s Osnovnom školom Ludbreg sklopio Sporazum o načinu zapošljavanja učitelja u produženom boravku te sufinanciranju plaća i ostalih materijalnih prava kojim je regulirano zapošljavanje šest učitelja u produženom boraku na **neodređeno vrijeme**, a temeljem kojeg Grad Ludbreg osigurava nedostatna sredstva za plaće i ostala materijalna prava zaposlenih povrh onih koja su osigurana u Proračunu Varaždinske županije i koja uplaćuju roditelja učenika uključenih u produženi boravak.

 I dalje se radilo na aktivnostima u okviru programskih zahtjeva projekta Grad Ludbreg- prijatelj djece.

**2. JAVNE POTREBE IZ OBLASTI SPORTA**

 I u uvjetima proglašene epidemije bolesti COVID-19 i obustave natjecanja kao i redovnih treninga nastavljeno je ulaganje u sport sufinanciranjem sportskih klubova preko Zajednice sportskih udruga, te su u izvještajnom razdoblju isplaćena sredstva u iznosu od =662.590,33 kune, a u gradskoj sportskoj dvorani osigurani su dodatni uvjeti za provođenje epidemioloških mjera sukladno uputama Hrvatskog zavoda za javno zdravstvo za odvijanje redovnih takmičenja i treninga. Također je potrebno napomenuti da je i nadalje korištenje gradske sportske dvorane besplatno za sve klubove koji su članovi Zajednice sportskih udruga.

 I dalje se sufinancirao projekt „Kretanje je život“ za što je u izvještajnom razdoblju utrošeno ukupno =9.375,00 kuna.

 U izvještajnom razdoblju Grad Ludbreg pokrenuo je projekt SOM SPORT koji će kroz potpunu digitalizaciju klubovima omogućiti jednostavnije i lakše vođenje evidencija dolazaka na trening, bilježenje primarnih kontakata sportaša, bržu naplatu članarina, odnosno da u par klikova klubovi vode cijeli operativni dio vlastitog djelovanja. Jedanko tako, aplikacija će Gradu Ludbregu dati uvid, u realnom vremenu, o broju sportaša, demografskim podacima sportaša što će omogućiti planiranje daljnjeg razvoja i procesa u sektoru sporta. U listopdu je održana i edukacija na temu rada u aplikaciji SOMP SPORT na kojoj su sudjelovali predstavnici klubova.

 **3. PROJEKTI**

 **3.1 ZAŠTITA SPOMENIKA KULTURE I ARHEOLOŠKIH NALAZA**

 U izvještajnom razdoblju nastavilo se sa provođenjem aktivnosti na projektu “Unapređenje kontinentalnog turizma turističkom valorizacijom povijesne – kulturne baštine Grada Ludbrega“.

 Završeni su infrastrukturni radovi na izgradnji „Kuće Somođi“ , proveden je tehnički pregled te je ishođena uporabna dozvola.

 U srpnju 2020. godine započeli su radovi na Crkvi Svetog Trojstva u Ludbregu te se istovremeno održavao arheološki nadzor. Provodila su se konzervatorsko-restauratorska istraživanja te se izradio elaborat za pročelje cinktora i crkve Svetog Trojstva u Ludbregu.

 U kolovozu 2020. godine potpisan je 1 . Dodatak Ugovora o dodjeli bespovratnih sredstava u kojem se produžuje razdoblje provedbe projekta do 28. veljače 2021. godine.

 Održale su se edukacije za buduće zaposlenike na obnovljenim i/ili novo osmišljenim kulturnim dobrima o značaju i prezentaciji kulturnih dobara te adukacija lokalnog stanovništva o važnosti kulturne baštine. Stručno je osposobljeno 9 zaposlenika, a educirano je bilo 22 lokalna stanovnika.

 Izrađena je idealna 3D facijalna rekonstrukcija pokojnika s trepanacijom (5. stoljeće) pronađenog na arheološkom nalazištu „ Vrt Somođi“.

 Održana je provjera na licu mjesta od strane Središnje agencije za financiranje i ugovaranje programa i projekata Europske unije te je izrađen nalaz terenske kontrole.

 U ovom izvještajnom razdoblju, proveden je cjelokupni postupak javne nabave 07. Nabava opreme interijera kuće "Somođi"te 03. Izvođenje radova hortikulturalnog uređenja Vrta „Somođi“. Izvedeni su radovi hortikultunog uređenja Vrta "Somođi" te je nabavljena oprema.

 Izrađene su mape idejnog i izvedbenog muzeološkog i muzeografskog rješenja izložbe stalnog postava zbirke „Iovia“.

 Nabavljeni su materijali za održavanje radionica, provedeno je 5 programa edukacija te su bile organizirane dvije izložbe tradicijskih predmeta. Radionice su bile održane u srpnju 2020. godine na kojima je sudjelovalo 87 polaznika u svih 5 dana. Izložbe "Starih zanata" bile su organizirane u rujnu 2020. godine. Prva izložba bila je organizirana u sklopu "Dana ludbreške Svete Nedjelje" 5.9.2020. godine, a druga 11.9.2020. godine. Na izložbi je bilo oko 200 posjetitelja.

 Potpisao se aneks ugovora za reviziju projekta s Zajednicom ponuditelja iAudit i BD Reviz te je partnerska organizacija Turistička zajednica Grada Ludbrega potpisala aneks s Izvođačem VOX MEDIA za promidžbene aktivnosti.

 Također, u ovom izvještajnom razdoblju opremljena je Kuća Somođi, uspostavljen je stalni muzejski postav i donešena je Odluka o davanju na upravljanje Arheološkog parka "Iovia" Ludbreg Centru za kulturu i informiranje Dragutin Novak Ludbreg.

 U ovom izvještajnom razdoblju bila su organzirana 2 koordinacijska sastanka s vanjskim Izvođačem VOX MEDIA vezano uz provedbu daljnjih promotivnih aktivnosti te je bilo tiskano 3000 letaka, izrađene su fotografije za potrebe priručnika i letaka i priručnik na dva jezika - hrvatskom i engleskom.

 U prosincu je potpisan 1. dodatak ugovoru o izvođenju građevinsko-obrtničkih radova na Crkvi Svetog Trojstva u Ludbregu kojim se produžio rok izvršenja radova do 03. lipnja 2021. godine.

 Otvoren je novouređeni Hotel Crnković. Uređenje Hotela provelo se kroz projekt “Unaprjeđenje kontinentalnog turizma turističkom valorizacijom povijesno-kulturne baštine grada Ludbrega“. Ova adaptacija započela je prošle godine. U prizemlju hotela uređen je novi dio koji uključe prijemni dio, recepciju, caffe bar i restoran, a u potkrovlju su preuređene sobe. U depadansi hotela uređeno je još pet soba sa kupaonama tako da je ukupni kapacitet 15 soba i 28 kreveta umjesto dosadašnjih 10. Napravljena je i energetska obnova zgrada, napravljeno je vanjsko uređenje objekata i nakon adaptacije objekat je kategoriziran sa tri zvjezdice.

 Redovno su bili slani zahtjevi za nadoknadom sredstava sukladno Ugovoru o dodjeli bespovratnih sredstava.

 Provedeni su i konzervatorsko- restauratorski radovi unutarnjih zidova na crkvi u Apatiji u ukupnom iznosu od = 35.000,00 kuna.

**3.2. OSTALI PROJEKTI IZ OBLASTI DRUŠTVENIH DJELATNOSTI**

 Grad Ludbreg provodi projekt „Lokalni program za mlade Grada Ludbrega“ kojeg sufinancira Ministarstvo za demografiju, obitelj, mlade i socijalnu politiku.

 Aktivnosti koje se provode po projektu su izrada višegodišnjeg programa za mlade i akcijskog plana djelovanja, organizacija i provedba neformalne edukacije za mlade te provedba istraživanja o problemima i potrebama mladih.

  **4. JAVNE POTREBE IZ OBLASTI KULTURE**

 Grad Ludbreg osnivač je 2 ustanove iz oblasti kulture i to Centra za kulturu i informiranje «Dragutin Novak» Ludbreg i Gradske knjižnice i čitaonice «Mladen Kerstner» Ludbreg.

 **4.1.CENTAR ZA KULTURU I INFORMIRANJE «Dragutin Novak» Ludbreg**

 Pandemija koronavirusa utjecala je na sve djelatnosti, pa tako i na kulturu. Krajem godine u Hrvatskoj obustavljenje su sve kulturne manifestacije čime je onemogućen normalan rad brojnim kulturno-umjetničkim društvima, udrugama te javnim i privatnim ustanovama u kulturi. Među njima je i Centar za kulturu i informiranje „Dragutin Novak“ Ludbreg.

 Gradsko vijeće je na svojoj sjednici održanoj dana 28. prosinca 2020. godine donijelo Odluku o izmjenama i dopunama Odluke o ustrojstvu Centra za kulturu i informiranje „Dragutin Novak“ Ludbreg u kojem su definirane i nove djelatnosti uz postojeće, a to su: organizacija sastanaka i poslovnih sajmova, odnosi s javnošću i djelatnosti priopćavanja, oglašavanje preko medija, upravljanje sportskim objektima, ostale djelatnosti čišćenja i održavanja objekata, usluge pripreme i usluživanja pića te obrazovanje i poučavanje u području kulture.

 Utrka „Centrum mundi“ koja se tradicionalno održava u ožujku povodom obilježavanja Dana grada Ludbrega ove se godine zbog situacije uzrokovane koronavirusom održala u srpnju. Na utrci se prošle godine okupilo preko 200 trkača.

 Radilo se i na grafičkom dizajnu , obradi te pripremi za tisak knjige recepata „ Ludbreška medna kuhinja“ koja je potom tiskana u zajedničkom nakladništvu s Varaždinskom županijom i Pčelarskim društvom Ludbreg.

 Tijekom arheološkog nadzora na Crkvi Svetog Trojstva u Ludbregu pronađeno je sedam grobova, brončane karičice, karičice sa S završetkom te dijelovi keramike. Nalazi su pohranjeni u prostorima Centra za kulturu i informiranje „Dragutin Novak“ Ludbreg.

 Pokrenute su aktivnosti za osnivanje Muzeja Grada Ludbrega koji će biti u sastavu. Povjerenstvo je izašlo na teren i utvrdilo postojanje svih uvjeta za osnivanje , pa se i očekuje odluka Muzejskog vijeća RH da se dobije dozvola za upis Muzeja u registar. Muzej grada Ludbrega obuhvatit će upravljanje etnološkom, sakralnom zbirkom i Arheološkim parkom „IOVIA“ Ludbreg, a u budućnosti i industrijsku baštinu na poziciji ciglane.

 Provodile su se i aktivnosti Puhačkog orkestra, izvodile su se kino projekcije na otvorenom, 1 koncert uz potporu Ministarstva kulture i medija, i dalje se provodio program „Ludbreg petkom“ u sklopu kojeg se omogućilo umjetnicima amaterima s ludbreškog područja, ali i šire, da prezentiraju svoje radove zainteresiranoj publici.

 Vezano uz novinsko-nakladničku djelatnost, izdano je šest brojeva „Ludbreških novina“ u kojima su popraćeni svi događaji od značaja za Grad Ludbreg.

 I dalje su se odvijali radovi na energetskoj obnovi zgrade. Aktivnosti obuhvaćene projektom odnose se na energetsku obnovu i uvođenje obnovljivih izvora energije što uključuje obnovu toplinske ovojnice, modernizaciju sustava grijanja i ugradnju mehaničke ventilacije s rekuperacijom, energetsku obnovu elektroinstalacija strojarskih sustava te izgradnju FN elektrane. Ukupna vrijednost projekta je 3.621.244,56 kuna, a udio koji sufinancira EU iznosi 1.598.236,53 kune, dok će se preostali iznos financirati putem kredita.

 Prema projektu arhitektonskog ureda specijaliziranog za krajobraznu arhitekturu Zeleni ured d.o.o. iz Zagreba pristupilo se nastavku uređenja perivoja dvorca u središtu grada. Ovim projektom se obuhvaća oživljavanje i svih dijelova perivoja pa i onog zapadno od dvorca koji je služio samo u vrijeme Svete nedjelje kao mjesto za zabavne sadržaje.

  **4.2.GRADSKA KNJIŽNICA I ČITAONICA «Mladen Kerstner»**

 U okviru svoje djelatnosti Knjižnica redovito pribavlja periodičke publikacije, te svake godine vrši nabavu knjižne i neknjižne građe te provodi dio kulturoloških djelatnosti.

 U izlogu Knjižnice redovito se obilježavaju obljetnice rođenja ili smrti velikih povijesnih ličnosti ili događanja. Isto tako, uspostavljena je veoma dobra suradnja s osnovnim školama, kako ludbreškom tako i susjednima, kao i sa dječjim vrtićima s područja Grada Ludbrega te su organizirani posjeti djece i upoznavanje s knjižnim fondom i uslugama. Grad Ludbreg je u Proračunu osigurao sredstva za članarinu za učenike prvih razreda Osnovne škole Ludbreg te učenike Srednje škole Ludbreg tako da učenici mogu besplatno posuđivati literaturu iz Gradske knjižnice.

 Knjižnica redovito provodi pričaonice i kreativne radionice za djecu od 3 do 6 godina na koje okupljaju djecu na bazi tjednih aktivnosti. Kontinuirano se provodi program „Priča za laku noć“ ,s obzirom na dobar odaziv roditelja i djece, zatim radionice za djecu (likovne i glazbene), izložbe slika te večeri poezije.

 Mjesec hrvatske knjige“ tradicionalna je i najveća manifestacija u Hrvatskoj posvećena knjizi, knjižarstvu i knjižničarstvu. Od 15. listopada do 15. studenoga u mnogim hrvatskim knjižnicama, pa tako i u „Gradskoj knjižnici i čitaonici Mladen Kerstner“ Ludbreg održavaju se prigodni programi kojima je cilj približiti knjigu korisniku. U sklopu manifestacije Mjesec hrvatske knjige 2020. i programa “Čitajmo grofovski” Gradska knjižnica i čitaonica “Mladen Kerstner” organizirala je predstavljanje knjige Zdenke Čavić pod nazivom “Niska crnih bisera”.

 Predstavljanje knjige održalo se 15. listopada u svečanoj dvorani dvorca Batthyany.

 Svi ovi programi kao i sam rad Gradske knjižnice i čitaonice Mladen Kerstner u Ludbregu zbog proglašene epidemije izvodili su se sukladno mjerama i preporukama Stožera te uz poštivanje nužnih epidemioloških mjera.

 **5. JAVNE POTREBE IZ OBLASTI SOCIJALNE SKRBI**

 I u 2020. godini Grad Ludbreg osigurao je u Proračunu sredstva za naknade troškova stanovanja, jednokratne novčane pomoći, stipendije i pomoći učenicima i studentima, naknade za novorođenu djecu kao i sredstva za rad udruga koje se bave djelatnostima socijalne skrbi na području Grada.

 ***Gradsko društvo Crvenog križa***

 Gradsko društvo Crvenog križa Ludbreg, kao vodeća humanitarna organizacija, na osnovu postojeće dokumentacije, na području regije Ludbreg djeluje više od 138 godina.

 I u ovom izvještajnom razdoblju uspješno se provodio program „Pomoć u kući starim, bolesnim i nemoćnim osobama“, a na ovom programu i dalje je stalno zaposlena jedna djelatnica. Gradskom društvu zaposlen je i 1 kućni majstor kojeg financiraju sve jedinice lokalne samouprave ludbreške regije i koji na području cijele ludbreške regije obavlja dio poslova iz navedenog programa. U izvještajnom razdoblju na području Grada postojalo je do 30 korisnika obuhvaćenih mjerom pomoći u kući

 Provodile su se i aktivnosti iz plana i programa Hrvatskog crvenog križa „Djelovanje u katastrofama“, „Služba traženja“, a organiziran je i rad s mladeži crvenog križa.

 Nastavile su se aktivnosti po projektu kojeg je odobrilo Ministarstvo rada i mirovinskog sustava „Pomažemo sebi-pomažemo drugima“ koji je vrijedan 3,1 milijun kuna. I dalje je bilo zaposleno 20 gerontodomaćica koje su prošle edukaciju za pružanje pomoći starijim i nemoćnim osobama. Prva faza ovog projekta završila je u rujnu 2020. godine.

 Gradsko društvo Crvenog križa Ludbreg primilo je obavijest o odobrenju projekta Zaželi II u iznosu od 1.823.540,00kn. Uz Zavod za zapošljavanje i Centar za socijalnu skrb, partner na projektu je i Općina Martijanec. Projekt je prošao drugu fazu postupka dodjele sredstava – fazu Procjene kvalitete te upućuje u treću fazu – fazu potpisivanja Odluke o financiranju na iznos od 1.823.540,00kn bespovratnih sredstava u 100% intenzitetu.

 Gerontodomaćice i volonteri Gradskog društva Crvenog križa bili su uključeni u projekt Varaždinske županije „Dostava dnevnih toplih obroka starijim osobama narušenog socijalnog ili zdravstvenog stanja“ , a u sklopu kojega su u suradnji s Vatrogasnom zajednicom Grada Ludbrega dostavljali pripremljene tople obroke starijim osobama narušenog socijalnog ili zdravstvenog stanja.

 U povodu Dana dobrovoljnih darivatelja krvi koji se tradicionalno obilježava 25. listopada i Gradsko društvo Crvenog križa Ludbreg izvršilo je podjelu zahvalnica. U skladu s epidemiološkim preporukama, podjela je bila održana u dvorcu Batthyany .

 U Gradskoj sportskoj dvorani u Ludbregu bilo je organizirano prikupljanje donacija za Petrinju, Sisak, Glinu i okolna potresom pogođena mjesta. Brojni volonteri uključili su se u ovu akciju. Vatromet koji je bio najavljen za novogodišnju noć otkazao se, a predviđena sredstva iz gradskog proračuna preusmjerila su se za pomoć gradovima i mjestima stradalima u potresu.

  ***Socijalna potpora***

 Odlukom o socijalnoj skrbi Grada Ludbrega propisano je tko mogu biti korisnici socijalne skrbi, njihova prava iz sustava socijalne skrbi, uvjeti, način i postupak ostvarivanja tih prava.

 Putem Socijalnog vijeća pružala se pomoć socijalno ugroženim, nemoćnim i drugim osobama koje same ili uz pomoć obitelji zbog nepovoljnih socijalnih prilika ili drugih okolnosti

nisu u mogućnosti iste zadovoljiti, kao i pomoć za podmirenje troškova ogrjeva. U navedenom razdoblju održano je ukupno 5 sjednica Socijalnog vijeća. Podnijeto je i razmatrano ukupno 73 zahtjeva od kojih je 59 povoljno riješeno, odnosno podnositeljima zahtjeva odobren je neki vid pomoći. Sukladno Odluci o socijalnoj skrbi u hitnim slučajevima o pojedinim zahtjevima odlučivano je i pojedinačnim zaključcima gradonačelnika.

 Tijekom godine sukladno Zakonu o socijalnoj skrbi te Odluci o socijalnoj skrbi Grada Ludbrega dodijeljuju se i pomoći za stanovanje za korisnike koji ispunjavaju uvjet prihoda ili socijalni uvjet. U izvještajnom razdoblju izdano je ukupno 21 rješenje u upravnom postupku kojima je pojedinim podnositeljima odobren neki vid pomoći za stanovanje:plaćanje računa za električnu energiju, plaćanje računa za vodoopskrbu, plaćanje računa za odvoz smeća, plaćanje najamnine te plaćanje računa za komunalnu naknadu i naknadu za uređenje voda.

 Također su se umirovljenicima i osobama slabijeg imovnog stanja s prebivalištem na području Grada Ludbrega, a čija mirovinska ili druga primanja iznose do 1.500,00 kuna mjesečno, isplatile jednokratne socijalne pomoći u iznosu od =200,00 kuna povodom božićnih blagdana. Isplatu ovih jednokratnih socijalnih pomoći ostvarilo je ukupno 238 korisnika, a za ove namjene utrošeno je ukupno =47.600,00 kuna.

 Temeljem Rješenja Varaždinske županije, Upravnog odjela za zdravstvo, socijalnu skrb, civilno društvo i hrvatske branitelje podmirili su se troškovi ogrjeva u 2020. godini korisnicima zajamčene minimalne naknade. Ukupno je utrošeno i podijeljeno = 52.500,00 kuna.

 U izvještajnom razdoblju utrošeno je za sve ove namjene ukupno =190.303,49 kuna.

 ***Potpore za novorođenu djecu***

 Od siječnja 2017. godine primjenjuje se nova Odluka o jednokratnim novčanim pomoćima za novorođenu djecu kojom je određena visina jednokratnih novčanih pomoći za svako novorođeno dijete. Tako je za prvo novorođeno dijete određena visina naknade u iznosu od =1.200,00 kuna, za drugo novorođeno dijete određena je naknada u visini od =1.500,00 kuna, dok je za treće i svako daljnje novorođeno dijete određena visina naknade od =2.000,00 kuna.

 Od 4. kolovoza 2020. godine usluga eNovorođenče dostupna je roditeljima s područja Grada Ludbrega. Uvođenjem ove usluge, Grad Ludbreg omogućio je roditeljima novorođenog djeteta da prilikom prijave svog djeteta u matičnom uredu ili putem sustava e-Građani, kroz uslugu e-Novorođenče Gradu Ludbregu dostave zahtjev za jednokratnu naknadu za novorođeno dijete. Uvođenjem elektronskog zaprimanja zahtjeva za jednokratnom novčanom naknadom za novorođenčad, roditelji više neće morati u gradskoj upravi Grada Ludbrega predavati zahtjev, skupljati potrebnu dokumentaciju i osobno je predavati već će sve moći učiniti na jednom mjestu prilikom same prijave djeteta. Uvođenjem usluge eNovorođenče, nije se ukinulo zaprimanje osobno podnesenih zahtjeva.

 U izvještajnom razdoblju zaprimljeno je ukupno 36 zahtjeva, te je na ime naknada odnosno potpora za novorođenu djecu isplaćeno ukupno =53.200,00 kuna.

 ***Stipendije***

 Grad Ludbreg nastavio je sa stipendiranjem studenata i učenika s područja Grada. Za akademsku godinu 2020./2021. odobren je nastavak stipendiranja za 35 stipendista od kojih su 23 studenta i 12 učenika, a dodijeljeno je još 21 nova stipendija za 16 studenata i 5 učenika.

 Grad Ludbreg trenutno stipendira ukupno 50 stipendista iz razloga što su neki stipendisti odustali od gradske stipendije jer su ostvarili pravo na državnu stipendiju dok su neki u međuvremenu završili studij.

 Također za vrijeme božićnih blagdana podijeljena je jednokratna novčana pomoć studentima za božićne blagdane u pojedinačnom iznosu od =300,00 kuna. Naknadu je primilo ukupno 95 studenta za što je utrošeno = 28.500,00 kuna.

 U izvještajnom razdoblju za ove namjene utrošeno je ukupno =140.500,00 kuna.

 ***Ostale javne potrebe iz socijalne skrbi***

 Sukladno Programu javnih potreba u društvenim djelatnostima Grada Ludbrega za 2020. godinu, Grad Ludbreg potpomaže rad i financiranje udruga sa područja Grada. Na ovom području djeluju: Caritas župe Ludbreg, Udruga tjelesnih invalida «Lio» Ludbreg, Udruga «Ludbreško sunce», Udruga umirovljenika regije Ludbreg, Udruga antifašističkih boraca i antifašista općina i grada Ludbrega, Udruga hrvatskih dragovoljaca i veterana Domovinskog rata, Udruga hrvatskih vojnih invalida Domovinskog rata-Hvidra, Invalidsko društvo Ilco Varaždin i Društvo multipleskleroze Varaždinske županije.

 Nastavilo se sa potporama za financiranje pojedinih programa odnosno projekata u 2020.godini.

 ***Provedba aktivnosti u Međugeneracijskom centru Ludbreg***

 Grad Ludbreg je u razdoblju od 1.3.2014.g. do 17.6.2015.g. provodio projekt Međunarodne pomoći u lokalnoj zajednici (poznatiji pod akronimom MEDGEN BORZA), tijekom kojeg je uređen prostor Međugeneracijskog centra.

 Projekt je usmjeren na provođenje aktivnosti vezane uz unapređenje kvalitete života starijih osoba putem organiziranih dnevnih aktivnosti.

 U ovom uređenom prostoru i dalje se povremeno se provode i aktivnosti »Centra za pružanje usluga u zajednici »SVITANJE« iz Koprivnice koji obavlja dio djelatnosti Centra kojim se obuhvaća pružanje socijalnih usluga i to uslugu poludnevnog boravka djece i mladih te uslugu savjetovanja i pomaganja bioloških i udomiteljskih obitelji, a prostor prema potrebi koriste i ostale udruge s područja Grada Ludbrega.

 U prostoru Međugeneracijskog centra Ludbreg održavaju se povremeno i predavanja patronažne sestre, mjeri se šećer, krvni tlak, organiziraju se edukacije šaha kao i radionice u sklopu provođenja pojedinih projekata.

 **6. JAVNE POTREBE ORGANIZACIJA CIVILNOG DRUŠTVA**

 U prosincu 2015.godine donijet je novi Pravilnik o uvjetima i postupku za dodjelu financijskih potpora za programe i projekte organizacijama civilnog društva iz Proračuna Grada Ludbrega, čime je detaljno utvrđen postupak i uvjeti financiranja organizacija civilnog društva, a u skladu sa novim Zakonom o udrugama i Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge.

 Tako je navedenim pravilnikom propisano da će Grad Ludbreg u Proračunu osiguravati novčana sredstva za projekte i programe organizacija civilnog društva koji su od interesa za Grad te koji su na odgovarajući i pravovremeni način prijavljeni na javni natječaj koji će Grad raspisivati po donošenju proračuna za narednu godinu.

 Člankom 2. Pravilnika propisano je da se sredstva mogu odobriti i za ad hoc inicijative odnosno jednokratne podrške koje se pojavljuju izvan rokova predviđenih objavom Natječaja ili Poziva.

 U prosicu je bio objavljen i javni natječaj za dodjelu financijskih potpora za sufinanciranje projekata/programa organizacija civilnog društva u 2021. godini

 U izvještajnom razdoblju za ove namjene utrošeno je =150.879,64 kuna.

 **7. JAVNE POTREBE ZAJEDNICE TEHNIČKE KULTURE**

 Područje djelovanja Zajednice tehničke kulture našega Grada je vrlo široko, a obuhvaća: informatiku i računarstvo, elektroniku i radio tehniku, promet, tehničko stvaralaštvo mladih, foto i video tehniku i zrakoplovstvo. Nositelji aktivnosti su Izvršni odbor, Klubovi mladih tehničara, Gradski informatički centar, Radioklub Ludbreg, Auto klub Ludbreg te Ludbreška udruga mladih entuzijasta.

 U okviru tehničkog stvaralaštva mladih održavale su se aktivnosti „Male škole elektronike“ , priprema škola i radionica za početnike te kreativne radionice (robotika-automatika, elektronika, modelarstvo), a u okviru prometa provodila se aktivnost izrade nastavnih sredstava i pomagala za radionice prometne kulture te u okviru radiotehnike održavale su se vježbe operatora početnika za rad u sustavu zaštite i spašavanja, aktivnosti izrade opreme za digitalne komunikacije te svjetsko prvenstvo u održavanju veza.

 Zbog epidemiološke situacije „Škola vožnje bicikla“ nije u cjelosti realizirana. Na temelju potreba Policijske postaje Ludbreg za preventivne aktivnosti u cestovnom prometu s učenicima Osnovne škole Ludbreg , koje se provode u suradnji sa Zajednicom tehničke kulture Ludbreg provodile su se aktivnosti izrade školskog semafora.

 U izvještajnom razdoblju za rad Zajednice tehničke kulture isplaćena su sredstva u ukupnom iznosu od =81.000,00 kuna.

 **8. VATROGASTVO I CIVILNA ZAŠTITA**

 **8.1. Vatrogasna zajednica i DVD**

 Grad Ludbreg obvezan je sukladno važećim pravnim propisima financirati rad i razvoj vatrogastva, te je kao i dosada nastavio i mnogo više nego je zakonska obveza financirati rad vatrogasne zajednice, a preko nje i dobrovoljnih vatrogasnih društava.

 Na području Grada Ludbrega djeluje Vatrogasna zajednica Grada Ludbrega u čiji rad je uključeno ukupno 8 dobrovoljnih vatrogasnih društava; DVD Ludbreg kao središnje društvo, te DVD Bolfan, Čukovec, Kućan Ludbreški, Selnik, Sigetec Ludbreški, Slokovec i Hrastovsko. Vatrogasna zajednica Grada Ludbrega trenutačno broji 357 članova od čega je 89 operativnih članova, 82 izvršna člana, 27 pričuvnih članova, 3 veterana, 13 počasnih članova, 50 pomažućih članova, 32 člana vatrogasne mladeži i 61 član vatrogasnog podmlatka.

 U izvještajnom razdoblju pojedina dobrovoljna vatrogasna društva u okviru operativne djelatnosti išla su na intervencije kada je to bilo potrebno.

 U doba proglašene epidemije bolesti COVID-19 Vatrogasna zajednica Grada Ludbrega vrlo aktivno se uključila u rad Stožera civilne zaštite te je kao operativna snaga aktivno sudjelovala u provođenju i nadzoru provođenja posebnih mjera, odluka i preporuka Stožera civilne zaštite RH i Hrvatskog zavoda za javno zdravstvo.

 **8.2. Civilna zaštita**

 Tijekom izvještajnog razdoblja nastavilo se aktivno raditi na usklađivanju i donošenju akata sukladno obvezama proizašlim iz novog Zakona o sustavu civilne zaštite.

 Stožer civilne zaštite sastoji se od načelnika Stožera, zamjenika načelnika stožera i 6 članova.

 U izvještajnom razdoblju i dalje je veoma značajna bila i aktivnost Stožera civilne zaštite Grada Ludbrega koji je bio neposredno nadležan za provođenje odluka, mjera i preporuka Stožera civilne zaštite RH, Županijskog stožera civilne zaštite Varaždinske županije kao i Hrvatskog zavoda za javno zdravstvo, a sve uslijed proglašene epidemije bolesti COVID-19 uzrokovane virusom SARS-COv-2. Sjednice Stožera u punom sastavu održavane su prema potrebi, a u užem sastavu na tjednoj bazi, a po potrebi i češće.

 Stožer je u ovom razdoblju bio nadležan za provođenje mnogih odluka Stožera CZ Republike Hrvatske kao npr. obustava rada dječjih vrtića, knjižnica, sportskih objekata, rada trgovina, rada tržnica, zabrane okupljanja, zabrane održavanja javnih manifestacija i sportskih natjecanja i dr.

 U provođenju ovih odluka, mjera i preporuka značajan je angažman i suradnja s Vatrogasnom zajednicom Grada Ludbrega kao i Policijskom postajom Ludbreg.

 U ovom izvještajnom razdoblju bila je intenzivna, gotovo svakodnevna suradnja i komunikacija s Područnim uredom civilne zaštite Varaždin, kao i Županijskim stožerom civilne zaštite Varaždinske županije.

 U ovoj novonastaloj situaciji i mnogobrojnim odlukama i epidemiološkim mjerama koje su utjecale i na svakodnevni život i rad ljudi, može se konstatirati da je Stožer kontinuirano, svakodnevno pratio situaciju na području Grada Ludbrega te da nije bilo kršenja propisanih

odluka i mjera, odnosno da su se građani Grada Ludbrega u ovoj novonastaloj situaciji ponašali veoma odgovorno.

 **9. TURISTIČKA ZAJEDNICA GRADA LUDBREGA**

 U izvještajnom razdoblju izostale su i dalje neke aktivnosti Turističke zajednice koje su bile planirane, a koje uslijed proglašene epidemije i odluka Stožera CZ Republike Hrvatske nije bilo moguće održati.

 U rujnu se održala manifestacija „Biciklijada na kvadrat“ a sastojala se od 2 biciklijade-tradicionalne „33. Ludbreška biciklijada“ te „Crazyhill biciklijada“. Tradicionalna ludbreška biciklijada održava se po tradicionalnoj ruti na duljini od 12.5 kilometara po oklici Ludbrega, dok je „Carzyhill biciklijada“ bila u duljini od 105 km i vozila se preko Apatovca, Križevaca, Kalnika, Možđenca, Varaždinskih Toplica pa sve do Ludbrega.

 Također tradicionalno obilježili su se i Dani ludbreške Svete Nedelje uz poštivanje svih epidemioloških mjera te ove godine bez prigodnih koncerata zbog pandemije koja nas je zadesila.

 Održali su se i Dani cikloturizma. „Dani cikloturizma 2020“, projekt koji je kroz svoj cikloturistički brand „Trail – Full Cycling Experience“ pokrenulo varaždinsko poduzeće „SPOT d.o.o.“, specijalizirano za razvoj inovativnih i održivih turističkih proizvoda, u Ludbreg će dovesti brojne dionike razvoja tog sve važnijeg segmenta turističke industrije. Na konferenciji su se okupili predstavnici institucija, ministarstava, sustava turističkih zajednica, agencija, ponuđača usluga i popratnih proizvoda te stručnjaka za promociju, marketing i branding, ali i inozemni subjekti koji Hrvatsku otkrivaju europskom cikloturističkom tržištu.

 Turistička zajednica nastavila je s financiranjem različitih oblika promidžbe gradskih događanja u svim vrstama medija i tijekom ovog izvještajnog razdoblja.

 Nadalje, TZ partner je Gradu na projektu „Unapređenje kontinentalnog turizma turističkom valorizacijom povijesno-kulturne baštine Grada Ludbrega“ te su se i u ovom izvještajnom razdoblju obavljale aktivnosti vezano uz provedbu ovog projekta.

**10. PROMIDŽBENE AKTIVNOSTI**

 Manifestacije i događaji koji su održani u ovom izvještajnom razdoblju medijski su popraćeni s ciljem obavještavanja javnosti o programima koji su se odvijali.

 Na lokalnoj razini sva događanja prate i o njima izvještavaju Radio Ludbreg i Ludbreške novine, a svi sadržaji redovno se objavljuju i na gradskom Internet portalu.

 Na regionalnoj razini, medijski nas prate predstavnici tjednika koji izlaze na području Varaždinske i Koprivničko-križevačke županije. Za predstavljanje i najavu značajnijih manifestacija organizirale su se konferencije za tisak te gostovanja u emisijama Varaždinske televizije.

 **V.2. OPĆI POSLOVI**

1. ***Usklađivanje i predlaganje akata***

Donošenjem pojedinih novih zakona, promjenama postojeće zakonske regulative, kadrovskim promjenama u pojedinim institucijama bilo je nužno uskladiti odnosno predložiti donošenje ili izmjene i dopune općih i pojedinačnih akata Gradskoga vijeća, gradonačelnika kao izvršnog čelnika Grada, odsjeka za neposredno obavljanje poslova iz samoupravnog djelokruga Grada kao i ustanova čiji je osnivač Grad Ludbreg.

U izvještajnom razdoblju održano je ukupno 6 sjednica Gradskoga vijeća s ukupno 60 točaka dnevnog reda, a pripremljene su i održane sjednice i pojedinih radnih tijela Gradskoga vijeća i gradonačelnika.

Zbog trenutne i promjenljive epidemiološke situacije u zemlji Ministarstvo uprave RH izdalo je uputu za postupanje kojom se smatra prihvaljivim i održavanje sjednice predstavničkog tijela putem video konferencija, izjašnjavanjem putem e-maila, odnosno korištenjem drugih tehnologija za održavanje sastanaka na daljinu posebno s obzirom na mogućnost konkretnog evidentiranja sudjelovanja članova u radu predstavničkog tijela i njihovog izjašnjavanja u tom slučaju.

Sukladno ovoj Uputi, u izvještajnom razdoblju održane su ukupno 3 ON LINE sjednice.

Od značajnijih akata pripremljenih i donesenih u izvještajnom razdoblju valja spomenuti slijedeće: Odluka o osnivanju Poduzetničke zone Ludbreg – Istok, Odluke o osnivanju Poduzetničke zone Ludbreg – Zapad, Odluka o izradi Plana razvoja Grada Ludbrega 2021.-2026. godine, Odluka o donošenju Strategije upravljanja imovinom u vlasništvu Grada Ludbrega za razdoblje od 2021. do 2027. godine, Program mjera poticanja razvoja poduzetništva na području Grada Ludbrega za razdoblje 2021.-2023. godine, Proračun Grada Ludbrega za 2021. godinu, Program potpora u poljoprivredi na području Grada Ludbrega za razdoblje 2021.-2022. godine, Odluka o davanju na upravljanje Arheološkog parka “IOVIA” Ludbreg te Plan razvoja sustava civilne zaštite na području Grada Ludbrega za 2021. godinu.

Pripremljeni su i donijeti akti iz nadležnosti izvršnog čelnika-gradonačelnika.

Sukladno zakonskoj obvezi, opći akti koje je donosilo Gradsko vijeće dostavljani su u zakonom propisanom roku nadležnom tijelu državne uprave u čijem je djelokrugu opći akt zajedno s izvatkom iz zapisnika koji se odnosi na postupak donošenja općeg akt propisan statutom i poslovnikom i to u roku od 15 dana od dana donošenja općeg akta.

1. ***Ostale aktivnosti***

Početkom izvještajnog razdoblja održani su izbori za izbor zastupnika u Hrvatski sabor te je Gradskom izbornom povjerenstvu Grada Ludbrega pružena sva tehnička i druga potrebna pomoć vezano uz održavanje ovih izbora, a u prostorima gradske uprave bilo je i sjedište Gradskog izbornog povjerenstva.

U vremenu od 14. rujna do 14. listopada održan je Popis poljoprivrede te je u prostorima gradske uprave bilo sjedište Popisnog centra za područje Grada Ludbrega i općina Martijanec, Mali Bukovec, Sveti Đurđ i Veliki Bukovec. U nadležnosti popisnog centra bilo je omogućivanje prostora za provedbu popisnih aktivnosti, predlaganje popisnom povjerenstvu kandidata za kontrolore i popisivače, preuzimanje popisnog materijala i opreme za popisivanje, raspoređivanje popisnog materijala i opreme za popisivanje popisivačima, organiziranje dežurstava, preuzimanje popisnog materijala i opreme od popisivača te i ostali poslovi u vezi s Popisom poljoprivrede.

U izvještajnom razdoblju izostale su neke aktivnosti koje su bile planirane, a koje nije bilo moguće realizirati zbog pojedinih odluka i mjera Stožera civilne zaštite RH, a vezano uz proglašenu epidemiju uslijed koronavirusa.

U izvještajnom razdoblju zaposlenici Odsjeka za lokalnu samoupravu i opće poslove pružali su svu potrebnu pomoć Stožeru civilne zaštite Grada Ludbrega.

 Iako su neki planirani događaji i manifestacije morali biti odgođeni ipak su obavljene i mnogobrojne protokolarne obveze, prijemi i poslovni sastanci.

 Prigodno su obilježeni i svi državni blagdani i pojedini datumi vezani uz nacionalno i međunarodno obilježavanje.

**ZAKLJUČAK**

 U izvještajnom razdoblju uspješno su, a u skladu s financijskim mogućnostima, realizirani ranije započeti projekti, a pokrenuti su i neke nove aktivnosti na poslovima od lokalnog značaja i u nadležnosti lokalne samouprave.

 I u ovom izvještajnom razdoblju održano je niz uspješnih sastanaka sa potencijalnim investitorima na području našega Grada, predstavnicima državnih i županijskih javnih poduzeća, gradskih ustanova, a sve u cilju stvaranja uvjeta za realizaciju gradskih programa i projekata.

 Za realizaciju projekata i mnogobrojnih aktivnosti koje su se odvijale uveliko su doprinijeli i članovi Gradskoga vijeća, članovi pojedinih radnih tijela kao i gradske službe koje su svaka u svojoj nadležnosti operativno provodile donijete odluke.

 Svojim djelovanjem u okviru zakonskih ovlasti i obveza, gradonačelnik i zamjenica gradonačelnika poduzimali su mjere i radnje za stvaranje boljih uvjeta za gospodarski i društveni razvoj Grada i svih naselja, a sve za dobrobit Grada odnosno njegovih građana.

 Gradonačelnik

 Grada Ludbrega:

 Dubravko Bilić